text:
ORANJESTAD – Un di e metanan mas importante di e Acuerdo di Cooperacion firma na April 2021 door di tur e Chief Executive Officers y Managing Directors di e 6 aeropuertonan comercial di Caribe den Reino Hulandes, ta pa colabora pa mas trafico aereo sostenibel, stabil y economico entre e aeropuertonan di Caribe.
Basa riba e meta aki, Aruba Airport Authority N.V. den nomber di DCCA, lo organisa un evento internacional di 1 siman yama “Sustainable Air Transportation Event” na Aruba na November 2022. Durante e siman aki, DCCA lo presenta alternativanan di transporte aereo enfoca riba futuro pa asina mehora coneccion entre e islanan di Caribe Hulandes. E obhetivo di esaki ta pa informa y familiarisa e comunidad en general cu e solucionnan cu tin actualmente y pa cuminsa combersa riba e diferente opcionnan pa aviacion sostenibel cu representante di compania-, partner-, den aviacion, instituto-, den educacion, instituto di estudionan, gobierno-, consultante- y inversionistanan y cu tur cu ta interesa den e topico aki.
Conhuntamente cu Royal Netherlands Aerospace Centre (NLR), DCCA lo trece e “NLR two-seater electric aircraft” for di Europa pa e evento aki pa ehecuta diferente “test flights” for di Aeropuerto di Aruba. Un grupo di studiante den region y companianan local cu ta interesa, lo tin e oportunidad pa traha riba e preparacionnan, armamento y desarmamento di e avion y na mes momento e comunidad lo tin e oportunidad di bishita e avion pa asina ricibi un splicacion riba e operacion-, beneficio-, y retonan. DCCA ta den contacto cu autoridadnan corespondiente pa asina realisa e vision den Reino Hulandes, trece conocemento y defini con pa sostene DCCA su iniciativa.
Durante e evento, diferente topico lo wordo trata den seminario-, y workshopnan manera:
1. Estudionan actual y futuro desaroyonan riba tecnologia rond di mundo relata na aviacion sostenibel, electrico y otro alternativanan pa “fossil-fuel-based aviation”
2. Oportunidad pa negoshi y retonan pa aeropuerto-, y aerolineanan pa bira mas sostenibel
3. Posibilidadnan pa conecta e islanan via un sistema di transporte publico
CEO di AAA, Sr. Joost Meijs a indica cu DCCA ta cla pa e evento na November 2022 y ta conta cu e sosten y participacion di diferente stakeholder den Caribe Hulandes y internacional. “Un coneccion aereo mehora, mas sostenibel y economico lo stimula “island hopping tourism”, mercado laboral, servicio pa salud y engrandece rednan social”.
Si bo organisacion ta interesa pa colabora riba ideanan, participacion of tin otro sugerencia pa e evento na November 2022, por tuma contacto cu DCCA Advisor, Sra. Angeline Flemming na a.flemming@airportaruba.com.


c: text/html

text:
Un contribucion di Al Figaroa.
“Che! Ouderwets! Ta ki beneficio mi lo tin cu e pensamento ey. Bo ta pega den pasado cu yen di miedo pa acepta cambio. Bo ta keda papia di historia cual ami no tin parti den dje y sobre todo, niun tiki ta interesami. Tempo ta luhoso pami y cada minuut di dia ta costami puro risa. Si abo no kier balota bo tempo, ami mi mucho menos lo kier gasta dimi ariba bo”.
Siglo binti un, un cambio grandi, specialmente den e multitud un generacion nobo, producto di nos atribuito. E unico cos cu nos ta hasiendo ta bringando y multiplica. Trapando otro, chercha y scupi na suela. Guera, destruccion soberbia. Unda nos balor a keda? E respet pa nos prohimo! Unda e balansa a keda pa wanta nos na suela? E ta basa riba tempo y amor? Speculacion lo bisa cu amor no ta muriendo pero simplemente ta tumando un otro direcion. Algun dia muriendo, algun dia naciendo?
Asina tin diferente storia cu por justifica e berdad. Perdida di tempo y amor ta bin pa medio di separacion, dificultad, morto, prome amor of engaño.Y bo sa, bo a scuche ta paso of bo a simplemente pasa aden. E ta trece recuerdo, tanto bon y malo.
Separacion, si separacion, divorcio palabra doloroso. Mayornan a separa y divorcia y e lastima ta e pober yui of e yuinan cu a keda atras, cu ta absorbe tur e culpa riba nan sin tin ningun derecho y sobretodo, nada di haber.
Dificultad, di esey tin dimas. Bo tin asina tanto debe cu e pensamento ta yega, pa pone un fin na dje of bay abou cune. E ta parecido na e munda di droga, unabes bo drenta ta dificil pa sali. Bo ta garganta profundo den dje casi hogando.
Of Morto, un dolor di tur dia. Nos tin di carge paso un dia nos dia tambe lo yega. Un dia tristo y inespera, pero e ta yega. Cuanto nos a perde caba y cuanto mas nos tin di perde. Alguno ta husto, alguno ta misterioso y alguno ta incomprendibel. Sosega mi bunita subrina, aunke nunca bo no a wordo otorga, e parti bunita di bida.
Prome amor, ta conta pa cualkier cos! E amor pa cuminda, e amor pa mi mayornan. Amor pa esun perdi, amor pa esun haya. E prome y unico amor cu ta ponebo cay na rudia y pidi pa abo bira e unico den su bida. E unico pa planta bo simiya y gosa di e fruto y alegria. Pero hopi biaha tin un estorbo, un …
Engaño, e parti mas doloroso. Como cu e por cubri tur e temanan menciona como nada, e ta keda esun mas peligroso mas indesea. Separacionnan ta cuminsa na engaño, y dificultadnan ta debido na pendejada. Morto rara bes ta un engaño pero varios bes no na su lugar, bidanan ta wordo arastra, muchanan hoben kiko tin!, mayornan por fabor educa! Pero nos prome amor lo carga tur cos. E simpel amor pa nos mes, E sosten, E pakiko di nos mes, lo supera tur obstaculo. Un amor asina fuerte cu raramente lo por gaña nos mes.
“Y pa esey tin tempo … tin tempo, nos tin un dia mas …”
Pero sin tuma tempo pa considera e pakiko, nos nunca lo no alcansa e pasobra. Cambio y tempo, con pa abrase y tume? Cu man abierto y su consecuencianan of cu curason sera y sufri e castigonan? Lo tuma tempo pa recura, sigur cu si y logicamente lo laga algun daño atras. Nos Spirito practicamente lo keda marca pa bida, pero hey, no ta esey ta parti di bida cu nos mester supera, sin tene miedo y sigi lucha? Algun momento lo ta cruel y lo no tin pordon. Segun tempo pasa bo lo perde, y asina tambe gana. Si bo tin algun duda of dos, bo semper por consulta bo Karma, duna y ricibi. Tuma tempo, duna amor of duna amor y cu tempo e lo bolbe serca bo.
“Che? Ouderwets? Loke abo ta pasando aden, no ta nada compara di loke hopi a pasa aden. Bo manera hastro ta bisa hopi di bo pasado y ta duna un mirada den bo futuro. E cambio y historia cu bo no kier acepta, lo afecta bo bida, for e momento aki te cu mayan”. Abrasa tempo y amor, esey ta tur loke nos mester!
Marca pa bida, Vivere! Vivere!, unda nos passion a keda?
Autor: A. Figaroa ©

robotstxt: allowed

filter: keep


text:
Aruba Bank a haci donacion di unform nobo na RCA su equipo di U-13 pa e temporada di futbol 2022-2023, durante di un ceremonia na Gloria.
Aruba Bank tabata presente pa estrena e uniform nan nobo simbolicamente y a desea e equipo tur cos bon. E hungadornan di RCA tabata feliz cu nan uniform nobo y tabata cu un sonrisa grandi riba nan cara. Coachnan y futbolistanan a gradici Aruba Bank p’e uniformnan nobo.
E ekipo U-13 di RCA ta cla pa estrena nan uniform nobo p’e resto di temporada di futbol 2022-2023. Aruba Bank ta contento di sigui aporta na deporte na Aruba y ta desea e ekipo completo exito!.


text:
(NLTimes) – Gabinete ta simpatisa cu e residentenan di Hulanda cu no por cubri nan gasto pa causa di e inflacion na Hulanda ademas di e prijsnan halto di energia, sinembargo nan ta mirando na e dunadornan di empleo pa solucionnan di termino corto.
E dunadornan di empleo mester aumenta e salarionan pa proteha e residentenan di Hulanda su pdoer di compra, varios Minister a comenta na NOS despues di un reunion diamars.
‚ÄúEsaki ta temponan excepcional y ta yama pa medidanan excepcional tambe,‚ÄĚ Minister Karien van Gennip di Sociale Zaken a declara. ‚ÄúNos por resolve esaki solamente si nos traha hunto, cual ta inclui e dunadonan di empleo. Tin espacio pa aumenta salarionan.‚ÄĚ El a reuni cu su coleganan di Economia y Finanzas riba diamars pa dialoga tocante e problematica di poder di compra.
Gobierno ya caba a haci apelacion na dunadonan di empleo pa aumenta salarionan, y e aumentonan actualmente ta na 3.5 porciento en averahe den juli. Sinembargo te ainda esaki ta bao e inflacion, cual ta na 10.3 porciento.
‚ÄúAki aya bo ta mira cu e salarionan ta aumentando, pero esaki no ta na mesun velocidad cu e aumento di prijsnan,‚ÄĚ Van Gennip a bisa NOS. ‚ÄúNos tin un problema sumamente grandi ora cu bo ta tende cu hende mester pone nan compras back pa motibo cu nan no por cumpra esaki.‚ÄĚ
Minister Sigrid Kaag di Finanzas a duna e noticiero un declaracion similar. ‚ÄúSalario mas halto ta un solucion structural. No ta tur cos por bini for di gobierno,‚ÄĚ el a splica.
E Ministernan no a categoricamente descarta cu e gobierno lo tuma accion pa e hogarnan di entrada baho y pa personanan cu entrada baho-medio. ‚ÄúNos tur ta birando un poco mas pober, pero pa cierto gruponan, e consecuencianan ta enorme. Nos mester tira un bista na esaki,‚ÄĚ Minister Mickey Adriaanses di Economische Zaken a expresa.
Van Gennip a urgi pa e personanan cu ta enfrentando dificultad financiero acudi na nan municipalidad of compania di energia pa ayudo of areglonan di pago. ‚ÄúTin hopi posibilidadnan cu por yuda,‚ÄĚ el a conseha.
Durante e siguiente dos simannan, Gabinete lo trata e presupuesto pa e proximo a√Īa, cual lo ser presenta riba Dia di Presupuesto.


text:
Parlamentario pa fraccion di AVP, Sr. Arthur Dowers, diamars mainta durante di conferencia di prensa, a ripiti algo cu ya caba pueblo di Aruba ta bon na altura di dje, esta cu Aruba tin un Prome Minister den persona di Evelyn Wever Croes, cu ta masha mentiroso mes.
No solamente cu e lider di MEP kier pretende cu su persona den pasado no tabata envolvi den bendemento di tereno di gobierno di 70 mil meter cuadra pa cifranan cu ta surpasa miyones di dollar, su persona awor como mandatario a gaña ‘werksternan’ di SKOA hincando e hendenan aki den un situacion sumamente dificil.
“No ta ningun secreto mas pa ningun hende, esta cu nos tin un Prome Minister kende ta un mentiroso grandi y un di e pruebanan grandi di esaki, ta cu dos dia prome cu eleccion 2021, ta manda un carta pa SKOA.
Den e carta aki Evelyn Wever Croes ta informa SKOA cu e ta bay di acuerdo pa bin c’un solucion pa werksternan y pa e trahadonan aki ricibi pago conforme loke a wordo palabra cu nan den pasado.
Esaki Evelyn a haci dos dia prome cu eleccion y aki tin cu corda loke ex lider di MEP, Nelsoin Oduber a yega di bisa den pasado, esta cu campaña ta un cos y goberna ta otro cos, ya cu e carta den cual el a informa SKOA riba e palabracion, ta conta cu su firma.
Den e carta e ta confirma cu lo bay oficialisa loke Landsbemiddelaar a palabra cu tur envolvi, esta cu werksternan lo ricibi nan pago normal pero awe trahadonan aki di SKOA, ta para dilanti un realidad caminda nan ta para den Corte, luchando pa algo cu nan a wordo sigura cu nan lo ricibi pa Prome Minister.
E grupo di trahadonan aki ta luchando pa nan derecho den Corte despues cu a bin resulta cu Evelyn Wever Croes a gaña nan hunto cu partido MEP y Minister di Eseñansa Endy Croes.
Pa colmo e mesun Endy Croes aki prome cu el a huramenta oficialmente como Minister encarga cu educacion, a declara cu dentro di tres siman su persona lo soluciona problema salarial di e werksternan.
Mientras tanto un aña a pasa di e promesanan haci pa Prome Minister Evelyn y minister Endy Croes y tin cu duna tanto Ricardo Croes como Rudy Lampe razon ora nan bisa cu nan a wordo gaña den nan cara, ya cu e grupo di werksternan tambe a wordo malamente engaña ya cu no a regla nan salario manera priminti,” Parlamentario Arethur Dowers a trece dilanti.


text:
Kralendijk – Water – en Energie Bedrijf Bonaire N.V. (WEB) ta anunsiá ku kuminsando promé di mei , lo implementá medidanan di vírus di korona riba fakturanan di awa di bebe i elektrisidat.
Entidat Públiko Boneiru a pidi atenshon di gobièrnu sentral pa e konsekuensianan di krísis di korona, na mes momento a pidi atenshon pa e tarifanan fiho pa uso di elektrisidat i awa di bebe. Den konseho di minister dia 24 di aprel , 2020 a establesé un medida pa ku e tarifanan fiho. E medidanan aki lo dura 8 luna. WEB lo implementá esakinan.
E konsekuensia di esaki ta ku pa e fakturanan di elektrisidat i awa di bebe pa lunanan di Mei 2020 te ku desèmber 2020 Ministerio di Asuntunan Ekonómiko i Klima (EZK) i Ministerio di Infrastruktura i Awa (I&W) respektivamente lo paga e tarifa di uso fiho den su totalidat pa tur usuario.E tarifa pa uso fiho lo wòrdu pone na $0.00.
Pa klientenan di Pagabon , kuminsando 1 di mei te ku 31 di desèmber 2020, e tarifa lo keda meskos ku e tarifa di uso variabel. Esaki lo duna un rebaho adishonal riba e tarifa aktual di Pagabon di USD 0.1106 pa kWh. E deskuentonan aki tambe lo wòrdu paga pa Ministerio di Asuntunan Ekonómiko i Klima (EZK) i e Ministerio di Infrastruktura i Awa (I&W).
Pa un kas ku un konekshon chikitu di elektrisidat i awa di bebe, esaki lo ta un deskuento adishonal di USD 33.26 pa luna. Pa un kas ku un konekshon di Pagabon
ku ta usa 250 kWh por luna i un konekshon chikitu di awa di bebe, esaki ta nifiká un deskuento adishonal di USD 34.73 pa luna. E deskuentonan èkstra lo ta mas haltu pa e konekshonnan mas grandi (generalmente kompanianan). Pa kompanianan usualmente e tarifanan fiho ta mas haltu.
E medidanan aki ta konta solamente pa e tarifa fiho. E tarifa pa uso variabel lo keda mes kos i lo wòrdu kobrá sin kambio. E medidanan aki tambe lo wòrdu apliká pa entregá ku trùk di awa di bebe.E kosto pa transporte ( USD 0.745 pa m3) ta separá for di e tarifa di uso fiho.
Pa personanan ku apesar di e medidanan ainda tin problema pa paga nan fakturanan di awa i elektrisidat, tin e posibilidat di tuma kontakto ku OLB via meil yudami@bonairegov.com pa por bini na remarke pa ayudo adishonal.
Den kaso ku surgi un kambio den e periodo den kual e medida lo wòrdu apliká, WEB lo informá su klientenan di esaki na su debido tempu.
E tarifanan vigente di awa di bebe i elektrisidat ta riba www.webbonaire.com.


text:
Mitar di 2022 ta tras di lomba. Tabatin trabou i preparashon duru pa e di dos mitar TPK bin rement’é mane den SUBT den parlamento.
Resès no ta “djis un fakansi pa parlamentario sosegá nan kurpa” pa mi. Resès pa mi ta nifiká tempu pa mi salú i mi famia komo mi a neglishá mi salú i famia un tiki. Esaki ta parti di e trabou, parti di sakrifisio pa bo pais. No opstante esaki ta importante pa komo hòmber di famia mi dediká na nan i na mi salú físiko i mental. Sin salú bo no tin nada. Pues ta momentu pa dediká na esakinan.
Lo mi ta ousente durante e temporada di resès pero semper altanto di tur desaroyo na Kòrsou i mundu den su totalidat. Tambe de bes en kuando mi lo sigui post riba mi medianan sosial. Pero TPK ta bai rekargá na un manera orgániko bin bèk.
Felis dianan di fakansi i un saludo orgániko na boso tur.


text: Diahuebs merdia e team di polis di barrio Oranjestad despues di cu fin di siman pasa a duna un man na Aruba Doet, nan a bay atende cu un monton di sushedad acumula na Madiki Kavel. Polis a haya 2 pick-up para eynan sin ningun papel y a laga tow esakinan. Ademas polis a duna e persona encarga cu e sushedad y e vehiculonan pa recoge e sushedad y pa e regla e papelnan di e vehiculo ya cu nan ta confisca ambos vehiculo. E team di polis di barrio Oranjestad a bin ta haciendo nan esfuerzo pa drecha e barrio y tene e cosnan na ordo.


text:
Publiká riba 02 Febrüari 2021
WIILEMSTAD – Riba djaluna 1 di febrüari 2021, Promé Minister di Kòrsou sr. Rhuggenaath a hiba kombersashon ku Minister di Asuntunan Eksterior i CARICOM, Dr. Amery Browne, di Trinidad & Tobago.
Durante nan kombersashon a papia prinsipalmente tokante kon aserká e problemátika di migrashon Venezolano, interkambio di ‘best practices’ den e kuadro akí i kon e dos paisnan por kolaborá ku otro tantu di forma bilateral komo riba tereno regional.
Tambe Promé Minister Rhuggenaath i Minister Browne a papia tokante e situashon di COVID-19 den ámbos pais, e aserkamentu di esaki i kua ta e espektativanan na e momentu akí. A klousurá e kombersashon, ku a dura mas ku un ora, ku e promesa pa bishitá otro su pais asina ku esaki bira posibel atrobe.


text:
KRALENDIJK – Djasabra anochi alrededor di 10’or a sosodé un aksidente di tráfiko riba kaya Gobernador N. Debrot, na altura di ofisina di RCN. Ta trata di un outo di Fundashon Mariadal ku a pèrdè kontròl i a bai na man kontrali i bòltu. Polis, brantwer i ambulans tabata presente na e sitio. E shofùr a keda ileso. E mes a sali for di e outo. Personal di ambulans a chèk e na e sitio mes. Empleado di WEB NV tabata na e sitio pa atendé ku un pipa di awa ku a kibra akonsekuensia di e aksidente di tráfiko.
Potrèt ta ilustrá e sitio di aksidente i kon e vehíkulo a keda.


text:
KRALENDIJK – Radio LIVE 99.9 FM a tuma nota di trabou nan ku ta den fase final pa lokual ta kancha di Johan Cruijff na Tera Kòrá. Esaki despues ku e yerba artifisial anterior no a keda mantené i a lanta for di e fundeshi bieu kabando na nada. Nos a tuma kontakto ku e persona ku ta atendé ku tereno nan na Boneiru i el a splika nos ku tin un kabayero for di Anguila na Boneiru ku ta speshalisá den e tipo di trabou nan aki di pega yerba artifisial. Na momentu ku nos a bishitá e kancha, por a mira e alegria na kara di e hoben nan di bario ku tabata presente i nan a splika ku nan ta super kontentu ku porfin por hunga bala atrobe riba e kancha aki.
Riba kombinashon di foto por mira e trabou nan ku ta tumando lugá.


text:
Oranjestad-Diadomingo ultimo for di oranan tempran di mainta botonan a cuminsa jega den e bahia di Bucuti Yacht Club pa asina sigura nan spot pa e ultimo actividad pa vakantie 2014 cual a bira e segundo edicion di e Bucuti Bay Bash.
Aña pasa nan a organisa e actividad aki pa di prome biaha y directiva di Bucuti Yacht Club ta hanja cu esaki lo mester keda algo annual pa sera e temporada di vakantie grandi. Pa e edicion 2014 Cerbes Chill di Balashi Brouwerij a uni hunto cu Thunder and Lighting y Cool FM pa asina por a presente un edicion mas grandi cu aña pasa.
E actividad su highlight pa 2014 tabata e Fat Boys Blob di Brouwerij Balashi cual a wordo combina cu un stellage di mas o menos 12 meter halto na unda un persona mester a bula pa asina cai y saca esun riba e blob manda halto. Sigur grandi y chiquito a disfruta di e tremendo actividad aki pa asina sera e temporada vakantie grandi cu broche y sigur e muchanan a have hopi fun y otro siman nan lo ta cla pa asina cuminsa nan aña escolar bek jen di energia. Sigur un danki na e sponsernan cu a kere den e evento aki, e cuerpo di voluntarionan medico di AMA cu tabata riba un standbye henter dia pa cualkier eventualidad y sigur na e miembronan di directiva di Bucuti Yacht Club y nan famia pa e gran esfuerso y oranan di dedicacion pa cu e Bucuti Bay Bash.
Ya caba tin hopi speculacionan kiko tur lo por spera pa otro aña ora cu celebra e di 3er edicion, so keda pendiente riba e pagina di Facebook di Bucuti Yacht Club pa mas informacion.


text:
Oranjestad – Turismo di Aruba ta kresiendo fuertemente i ekonomia ta rekuperando mas mihó ku a spera. Pa un gobièrnu nobo redukshon di e debe públiko lo mester ta sentral. Pa logra esei e presupuesto di 2022 mester ta unu balansá i esun di 2023 mester tin un surplus di 1% di e PIB. Ta un hecho ku awor aki, na mitar di aña, ainda no a aprobá e presupuesto di 2021. Kolegio di supervishon finansiero di Aruba (CAft) ta pidi Aruba pa hasi esaki ainda mas pronto posibel i den e kuadro aki konsiderá si por redusí gastu.
E krísis di corona a dal Aruba duru. E aña aki te ku e di tres kuartal Hulanda a duna AWG 489 mion na sosten di likides, riba e AWG 414 mion ku a pone disponibel pa Aruba aña pasá kaba. Ku e sèn aki a finansiá entre otro medida di sosten, loke a yuda prevení bankarota i a skapa empleo. Awor ekonomia ta rekuperando lihé, di akuerdo ku e último pronóstikonan di Aruba Tourism Authority (ATA). Si e tendensia aki kontinuá, e espektativa ta ku den e promé kuartal di 2022 turismo lo ta bèk na e nivel di promé ku e krísis di corona.
Aprobashon di presupuesto di 2021
E proyekto di presupuesto di 2021 riba kual CAft a duna su konseho na yanüari, a konosé den e sektor kolektivo un défisit di kasi 24% di e Produkto Interno Bruto (PIB). CAft a hasi vários rekomendashon pa redusí e défisit aki. CAft ta lamentá ku ainda Parlamento no a trata e proyekto di presupuesto i ta enfatisá importansia di un proseso presupuestario ordená. Ahustashon di e proyekto di presupuesto ta nesesario awor aki, pa reflehá e efektonan positivo di e rekuperashon di turismo ku ta kanando mas lihé ku a premirá. Tambe a pidi Aruba pa bolbe revisá e gastunan den presupuesto den un forma krítiko. Ku bista riba e retraso di e kuenta anual di 2019 i e reperkushon ku esaki tin pa den e kuenta anual di 2020, CAft ta enfatisá un biaha mas e importansia di finalisá tambe e siklo presupuestario na tempu.
Traha pa logra un surplus presupuestario mas lihé posibel
Aruba konosé un oumento fuerte di su debe nashonal. Pa fin di e aña aki e debe lo monta na aproksimadamente 130% di e PIB. E gastunan di interes entre tantu ta mas ku 5% di e PIB. Un surplus den e presupuesto ta e úniko manera pa redusí e debe nominal di Aruba. Pues ta di gran importansia pa Aruba eliminá e défisitnan i traha un presupuesto ku un surplus mas pronto posibel. Pa e motibu aki ta rekomendá pa na 2022 yega na por lo ménos un presupuesto balansá i for di 2023 na un surplus di 1% di e PIB den e presupuesto, manera a keda akordá den e protokòl ku Hulanda. Esaki lo por fungi tambe komo un señal importante pa e merkadonan (internashonal), sigur konsiderando ku pa e momentonan ei e akuerdonan di refinansiamentu ku Hulanda ta terminá.
Reforma fiskal
Na 2019 Aruba a kuminsá ku un reforma fiskal, den kua ta adaptá i simplifiká e sistema di imposishon i impuesto. Te awor aki a implementá solamente un parti di e reformanan planeá, loke ta pone ku ta eksistí un riesgo ku na final di kuenta por papia solamente di oumento di e peso di impuesto. Ta di gran importansia pa implementá e reforma fiskal den su totalidat i riba término kòrtiku. Den e kuadro aki ta deseabel pa introdusí un Impuesto riba Balor Agregá (BTW) komo impuesto indirekto.
Ayera i awe CAft a hasi un bishita na Aruba. A hiba kòmbersashon ku entre otro Gobernador, Minister di Finansa, Asuntonan Ekonómiko i Kultura, Konseho di Minister i e Komishon Parlamentario di Finansa, Asuntonan Ekonómiko i Organisashon Gubernamental. Banda di esei CAft a hasi un bishita na Outoridat di Turismo di Aruba (ATA), Órgano Ehekutivo di Seguro Médiko General (UOAZV) i Hospital Dr. Horacio E. Oduber (HOH).


text:
ISBN: 978-99904-2-017-3
Gabriela i e simianan di felisidat
$ 0,55 O.B Excl.
Fls 1.00
Maria Diwan, Ariadne Faries, Diana Pinto
Talbes nos tin ku kustumbrá ainda ku un mucha komo pionero. Gabriela ta ofresé nos e posibilidat ei. Un mucha muhé ku hopi kurashi ku sa ku e por salba su bario Marshibista di polushon i hasié limpi i kolorido bèk, ta logra ku yudansa di su pueblo i di naturalesa mes. Gabriela ta un bunita historia di aventura i fantasia pa rebibá naturalesa.
Pa mucha, mayor, edukadó, guiadónan en general e buki akí ta ofresé asina tantu material dushi pa kòmbersá ariba i sigui krese. E historia ta aplikabel pa Kòrsou … bon mirá pa henter mundu. Gabriela, un invitashon pa drenta milenio nobo kuidando naturalesa, ta stima bida. Abo tambe ?
In stock
Compare


text:
ORANJESTAD – Mei mei di preparacion pa mal tempo pa Aruba, un declaracion di un minister riba su pagina di Facebook a bolter henter un discusion riba un tema cu lo no mester tabatin prioridad awor. “Carnaval ta cuminsa despues di 3 Rey”. E declaracion ‘simple’ aki di minister di Cultura Xiomara Maduro diahuebs riba su pagina di Facebook, a crea hopi confusion. Esaki pasobra no a splica mas cu djis e texto” Minister di Cultura ta informa: Carnaval ta despues di 3 Rey # MinFiC”. Algun a relate na e relato di e siman aki di Stichting Musica, (tambe publica riba NoticiaCla:red) cu a informa cu for di November di e aña aki caba ta inicia cu e Festival di Caiso y Soca Monarch envez di na januari di 2023 manera ta custumber, ora cu aña bolter den temporada ‘regular’ di carnaval. E declaracion di e minister a duna di pensa cu lo no ta di acuerdo cu e punto di Musica, y cu pa kita tur duda, ta pone e mensahe cu ‘carnaval’ ta cuminsa despues di Tres Rey (6 di januari).
REACCION
NoticiaCla a busca contacto cu e mandatario en cuestion pa un clarificacion pero ainda no tabata exitoso. A compronde di otro medionan cu presidente di SMAC Darren van Ommeren no tabata cla pa duna un comentario riba e tema aki. Y no a logra haya reaccion di e Stichting Musica tampoco. Ta keda pendiente pa e reaccion y e noticia den proceso.
ORANJESTAD – Diamars dia 27 di September a celebra World Tourism Day y na mesun momento tambe a celebra Cruise Tourism Industry, cual ta un parti importante den e industria di turismo. Minister di Turismo y Salud Publico, Sr. Dangui Oduber, a inaugura e “Cruise Tourism Symposium” diamars atardi na Marriott Ballroom.
ORANJESTAD - Diamars 27 di september en conexion cu “Dia Mundial di Turismo” a tuma luga un ceremonia y ponemento di krans na Plaza Juancho Yrausquin pa relexiona riba e esfuerso di cada trahado den henter e industria turistico, for di esnan cu ta traha den sector hotelero, pa esnan cu ta traha na aeropuerto y taxistanan. Pero tambe a honra y dedica e dia na dos lider pionero den turismo, señor Juan Enrique Irausquin y señor Ike Cohen. Prome Minister Evelyn Wever-Croes den su discurso na e ocacion, a conta e storia di ambos persona enfatisando e esfuerso cu cada un a haci pa nos industria turistico.
ORANJESTAD – Gobierno di Aruba a sigura diamars den un comunicado, cu ‘no tin decision ainda ken lo reemplasa e actual minister plenipotenciario na Washington, Joselin Croes’. Esaki ta interesante mirando cu varios medio (incluyendo NoticiaCla) a raporta caba cu e posicion a keda yena caba y cu e nomber te hasta ta conoci. No solamente esey, pero e persona en cuestion, actual abogado Ronny Wix mes a confirma su funcion diamars pa NoticiaCla. E pregunta ta unda e confusion ta of ‘ken no a haya e memo’.
ORANJESTAD – Gobierno di Aruba a trata e tema di reapertura di frontera cu Venezuela diamars cu secretario di estado hulandes Eric van der Burg, cu tin e cartera di Husticia y Siguridad. Ministernan Rocco Tjon, Evelyn Wever-Croes y Glenbert Croes a reuni cu e mandatario hulandes, mirando cu e topico di estranheria ta toca diferente faceta, y ta resorta bou di diferente Ministerionan a scoge pa reuni den e constelacion aki.
ORANJESTAD - Minister di Asuntonan Economico mr. Geoffrey Wever a informa diamars cu Oficina Central di Estadistica a publica e ultimo infomacion di cifranan di importacion y exportacion.
ORANJESTAD – Entrante 2023, actual abogado Ronald Wix ta bira e proximo minister plenipotenciario pa Aruba na Washington (Merca). E ta reemplasa Joslyn Croes cu aworaki tin e funcion ainda. Abogado Wix a confirma e funcion aki pa noticiacla diamars atardi. E intencion ta pa sr Wix inicia su funcion nobo den di dos cuartal di otro aña, mas bien entre april y mei di 2023. Mientrastanto a pidi sra Croes pa keda den funcion te fin di aña, pa tur cos keda regla di un forma mas nechi. A compronde di e abogado cu sra Croes ta cooperando hopi bon cu e transision aki tambe.


text:
KRALENDIJK – Notisia Live99.9 FM a drenta ku e informashon ayera djamars tokante e posibel kandidato pa diputado i kambionan den Konseho Insular pa Partido MPB, awe direktiva di e partido ta konfirmá e notisia ku ta bai hasi algun kambio den Konseho Insular i tambe den gobernashon.
Resientemente lider di partido Elvis Tjin Asjoe a tuma su retiru komo diputado pa e por atendé ku su situashon personal. Direktiva di partido a reuní i a disidí ku Hennyson Thielman lo asumí e responsabilidat di diputado komo remplasante di sr. Tjin Asjoe. Sr. Thielman a traha komo konsehero pa sr. Tjin Asjoe kasi 2 aña i ta konosí ku e materia i lo por sigui ku e trabou nan ku ta andando. Banda di esaki partido ta hasi algun kambio mas. Konsehal Joselito Statia i konsehal Renata Domacassé tambe a retirá for di nan funshon den Konseho Insular. Oportunidat i reto profeshonal nobo ta pone ku difisilmente por kombina e funshon di miembro di konseho insular ku trabou regular na satisfakshon di ambos miembro.
Na momento ku partido a risibí e karta di retiru di sr. Statia i sra. Domacassé direktiva a hasi un apelashon riba sr. Tjin Asjoe pa e por drenta konseho insular na lugá di sr. Statia pa duna sosten na e miembro nan di konseho insular ku su eksperensia. Aunke pasando den su momento nan difísil sr. Tjin Asjoe a aseptá pa asina sigui duna su banda na gobernashon di nos isla. Pa remplasá sra. Domacassé direktiva a hasi apelashon riba sr. Edwin (Din) Domacassé pa drenta konseho insular.
Sr. Domacassé tambe a aksepta e reto. E ta un di e personanan ku for di inisio di MPB ta forma parti di e partido i desde 2018 sr. Domacassé ta ehersé e funshon di miembro di direktiva di partido. Partido tin hopi konfiansa den su persona i ku e lo por hasi e trabou aki bon.
Sr. Statia i Sra. Domacassé, ambos miembro di partido fo’i prinsipio, lo sigui ehersé otro funshon den partido i lo sigui sostené gobièrnu kaminda por na bienestar di pueblo Boneriano. Partido MPB ta gradisi Joselito i Renata pa e trabou ku nan a bin ta ehersé den konseho insular den e último añanan pa MPB i ta deseá e miembro nan ku ta asumí funshon nan nobo hopi éksito.
KRALENDIJK – Notisia Live99.9 FM a drenta ku e informashon ayera djamars tokante e posibel kandidato pa diputado i kambionan den Konseho Insular pa Partido MPB, awe direktiva di e partido ta konfirmá e notisia ku ta bai hasi algun kambio den Konseho Insular i tambe den gobernashon.


text:
E anja aki pa di 6 anja consecutivo Kiwanis Club of Young Professionals Aruba ta presenta e projecto di ‘Christmas-In-A-Box’. Cu ayudo grandi di e pueblo di Aruba hunto cu diferente comerciante nan ta hasi posibel e entrega di basket na diferente famia di menos recurso den nos comunidad.
‘Christmas-In-A-Box’Box a cuminsa como un projecto chikito na unda cu tabata entrega 40 famia di menos recurso un basket cu diferente producto di primera necesidad. Segun aña nan a transcuri e cantidad di basket nan aki tambe a bin ta crece . Cu e crecemento di e cantidad di basket nan ta duna e oportunidad tambe pa yuda mas di nos muchanan y nan famia nan den necesidad den nos comunidad.
Pa di seis anja consecutivo esaki no lo ta diferente pa anja 2017. Miembro nan di KYPA hunto cu e mucha nan di K-Kids di Princes Amalia Basisschool lo ta colectando diferente comestibles, cos di hunga y tambe donacion nan effectivo na Superfood Plaza. E dia nan cu KYPA y K-Kids lo ta na Super Food ta diasabra 25 di november, diadomingo 26 di november, diasabra 2 di December y diadomingo 3 di December.
Un invitacion ta bai na pueblo di Aruba en general hunto cu tur e comerciante nan pa yuda contribui na e projecto di ‘Christmas-In-A-Box’. E por ta un producto cu ta por ehempel cuminda di bleki, aros, lechi, hariña, spam, soseishi, producto nan sanitario of locual ta desea. Un simpel acto di generosidad ta acumula y bira grandi na e momento cu hasi entrega di e basket nan aki na e famia nan den menos recurso di nos comunidad.
KYPA hunto cu K-Kids ta recorda bo pa pasa Superfood Plaza diasabra 25 di november, diadomingo 26 di november, diasabra 2 di december  y diadomingo 3 di december. Diasabra nan ta entre 10’or di mainta pa 3’or di atardi y diadomingo nan lo ta entre 10’or di mainta te cu 2’or di atardi  pa asina bo por hasi bo donacion. Ban yuda KYPA sigui yuda y duna bek na nos comunidad durante e fin di anja aki.


text:
Diaranson awo seleccion di Aruba ta hunga su prome wega den clasificacion di weganan eliminatorio organisa pa Caribbean Footbal Union (CFU). E prome wega di e seleccion di Aruba den Poule 1 lo ta contra Antigua y Barbuda na e isla di Antigua diaranson venidero. Segun e loting cu a tuma luga na Januari ultimo Aruba a cay den Poule 1 cu Antigua y St Kitts.
E sistema di weganan lo ta cu tur pais lo hunga 1 wega na cas y 1 wega como bishitante. E prome compromiso di e seleccion di Aruba lo ta dia 23 di maart na Antigua y diasabra 26 maart contra St. Kitts den stadion Guillermo Prospero Trinidad.
E seleccion di Aruba pa e compromisonan aki ta wordo dirigi pa coach Rini Coolen, disponibel a base di e acuerdo di cooperacion entre AVB y PEC Zwolle di Hulanda. Head coach Coolen ta wordo asisti pa nos coachnan local cu ta Maurice Escalona, Glen Sambo y Gionanny Thode.
E hungadonan yama pa forma parti di e seleccion ta Eric O. Abdul, Jean Marc L., Paul Nickenson y Jean Pierre Fingal di Dakota; Steven Malchor , Frederick R Gomez, Erik I Santos y Alejandro Aparicio di RCA; Theric Ruiz, Jonathan Ruiz y Pheadrick Barome di Britannia.
For di Hulanda lo yega pa reforsa e seleccion Leroy Oehlers, Dwight Oehlers, Gregor Breinburg (NEC), Gino Mulder y Gerardus Vocking.
E 2 mihonan di cada poule lo pasa pa e di dos buelta cu lo tuma luga na luna di mei venidero. E campeon y finalistanan di CFU Cup aki lo hunga na 2017 den e torneo ‘Gold Cup USA 2017’!


text:
Elliott “Lefty’ Loonstra hunto cu su coach Luciano Mazzeo a logra gana su lugar pa e weganan Paralympico di Tokio 2020 +1 cu ta oficialmente confirma door di IPC (International Paralympic Committee) y CPA (Comite Paralympico Aruba).
Taekwondo lo debuta pa prome biaha den e weganan Paralympico na Tokio 2020 +1 y tambe na Paris 2024 y Los Angeles 2028.
Taekwondo a wordo inclui na e Tokio 2020 +1 na 2015 siendo un deporte asina jong y na 2005 e World Taekwondo Federation (WT) a crea e comite di Para Taekwondo cu e esfuerso di desaroya y promove Taekwondo entre atleta nan cu tin desabilidad nan fisico.
Na Aruba e inicio oficial di Para Taekwondo tabata na 2018 ora cu Elliott Loonstra a cuminsa cu su training bou guia di e maestro Luciano Mazzeo cu e obhetivo di participa na e debut di Para Taekwondo na e weganan Paralympico na Tokio, Japon.
Tokio 2020 +1 lo tuma lugar di 24 di augustus pa 5 di september 2021. Esakinan a wordo posponi pa un aña pa motibo di e pandemia y e edicion aki lo ta sin publico presente como medida di prevencion y tecnologia di ultimo generacion lo wordo usa pa un mihor transmicion di television, online y tambe participacion di fans den e diferente rednan social.
Pa Para Taekwondo lo participa 72 atleta di 36 pais den 6 categoria; 3 pa hende muher y 3 pa hende homber di cual cada un cu 12 atleta cu lo tuma lugar e dianan 2, 3 y 4 di september 2021. E ultimo dia aki Elliott ‘Lefty” Loonstra lo competi den e categoria di hende homber cu peso di mas di 75 kg. E paisnan compitiendo pa e gloria lo ta Aruba, Costa Rica, Croacia, Estados Unidos di America, Gran Britania, Iran, Kazakstan, Libia, Morocco, Mexico, Turkia y Rusia.
Elliott ta e prome atleta pa Para Taekwondo di Aruba, un medayista internacional cu 1 medaya di plata y dos di brons di cual un di nan el a gana durante e Pan American Games di Para Taekwondo.
Despues di mas di tres aña di trabou duro, dedicacion y especialmente cu e apoyo di famia Loonstra e obhetivo di participa na e weganan Paralympico a wordo logra, demostrando cu dedicacion y esfuerso ta duna su fruto.
Tokio 2020 +1 lo ta e di dos biaha cu Elliott lo ta e unico atleta representando Aruba den weganan di tal magnitud cordando cu na 2019 tabata e debut di Para Taekwondo na e ParaPan American Games cu a tuma lugar na Lima, Peru. Aki tambe Elliott a participa den e categoria K44 +75 kg.


text:
ATIA conhuntamente cu Sr. Ryan Peterson, General Manager di Economic Policy na Banco Central di Aruba, a presenta un sesion informativo encuanto e estado di Aruba su economia exclusivamente pa miembronan di ATIA.
Sr. Peterson a presenta cifranan di e di tres kwartaal di 2016 te cu september den comparacion cu añanan anterior y a toca e siguiente temanan: consumo, inversion, turismo y importacion. Pa loke ta consumo por a mira cu e confianza di e consumidor a baha. Inversionan a subi door di proyectonan andando. Turismo den e transcurso di e añanan a baha, excepto pa loke ta bishitantenan di crusero. Y por ultimo, importacion a subi compara cu 2014 y 2015, pero a baha compara cu 2013.
Loke a resalta di e presentacion aki ta cu nos economia actualmente ta stagna y no tin crecemento nificando cu nos ta den un recesion. Si compara e Nominal GDP Growth di 2003 y 2016 (actualmente e ta na -2%), Aruba su economia ta para mesun caminda. Esaki ta indica cu a yega e momento pa cambia e modelo economico cu Aruba ta tin pa e ultimo 30 añanan. E modelo aki a traha den pasado, pero actualmente no ta funciona mas mirando cu nos ta den un asina yama ‘slow burn effect’. Como pais ta importante pa pensa riba modelonan alternativo y pa wak den ki direccion nos kier bai.
Ta importante pa door di innovacion y reforma adapta y sincronisa e sector publico y e sector priva pa por hasi uso di e oportunidadnan cu tin. Pa alcansa esaki mester bin cambionan necesario entre otro ariba terreno fiscal, laboral, legal y educacion. Esaki ta areanan cu ATIA semper a bin ta boga pa trece cambio pa mehoracion.
ATIA como e representante di comercio ta haya importante pa ta den contacto continuo cu instancianan manera Banco Central di Aruba pa asina acumula informacion y comparti esaki cu nos miembronan. Na luna di april ATIA lo organisa e siguiente sesion cu cifranan di e prome kwartaal di 2017 pa asina sigi e desaroyo di nos economia di serca.


text:
VNACS ta representá e pais Hulanda na Aruba, Kòrsou i Sint Maarten. Tambe VNACS ta ofresé yudansa i konseho na habitante di Hulanda oropeo na e paisnan aki.
Home
Enfoke riba
Notisia
Aruba ta pone promé paso pa gradualmente eliminá rekorte di salario
24-06-2022 | 17:57
Aruba por kuminsá ku gradualmente eliminá rekorte di salario di 12,6%. A disidí esaki awe den konseho di minister di Reino. Pa ...
Sekretario di Estado Van Huffelen ta duna espasio pa para rekorte salarial di 12,5%
20-05-2022 | 16:52
Sekretario di Estado Alexandra van Huffelen (Relashonnan den Reino) ke duna espasio na e paisnan pa para e rekorte di 12,5% riba ...
Sekretario di Estado Van Huffelen ta bishitá Aruba, Kòrsou, Sint Maarten pa topa ku abitante
17-05-2022 | 19:14
Sekretario di Estado Alexandra van Huffelen di Relashonnan den Reino ta bishitá Aruba, Kòrsou i Sint Maarten di djaluna 23 pa ...


text:
Willemstad—-Segun dr. Jerry Semper médiko i sientifikamente prueba sa ku e bakuna no por ta kousa di morto di niun persona, un persona lo por fayesé despues di a risibí e bakuna pero esaki no kiermen ku ta pa motibu di e bakuna e la bin fayesé.
Médiko i sientifikamente sa ku e bakuna no tin morto komo konsekuensia, si sa kiko ta su efektonan sekundario anto sa ki peliger tin di un proseso anavilaktiko ku ta 1 òf ta 2 hende pa Kòrsou un den 100 mil i ta prepará pa atendé ku esaki si e sosodé. No ta papiando di mas o ménos 30 hende ku a haña un reakshon alèrgiko leve no ta esei ta lokual ku ta papiando di dje.
Ta papiando di 2 hende ku lo por risibí un efekto sekundario hopi grave, i esaki lo por atendé kuné. Ni den estudionan sientífiko no na Kòrsou no na Hulanda no na Merka òf Israel ta konosí ku un hende a muri pa konsekuensia di e bakuna. Loke ku dr. Jerry Semper a splika hopi biaha ta ku hende lo por fayesé despues di bakuna ta algu otro for di muri dor di konsekuensia di e bakuna. Esaki meskos ku hende por fayesé despues ku nan hasi otro kos tambe e la kue un ehèmpel práktiko sibo sali pela i bo fayesé anochi ainda esei no ta nifiká ku ta paso bo a bai pela e barbero a kousa bo morto.
Esaki no ta komo un chèrchi pero sino komo un ehèmpel pa tur hende por komprondé kiko ta papiando di dje. E persona ku a fayesé aki e la fayesé e bakuna tabata e kousa òf e la fayesé despues di a wòrdu bakuna. Paso hende lo bai sigui fayesé tur dia òf tur ora pa vários otro motibu pues e parti sientífiko i parti médiko nan sa ku e bakuna no ta kousa morto.


text:
Kico ta e malesa di Alzheimer?
E malesa di Alzheimer ta un malesa di celebro cu ta incurabel y den cual cel nan den diferente parti di e celebro ta stop di funciona y a degenera. Esaki ta e causa e demencia. E malesa aki a wordo nombra na e dokter Aleman Alois Alzheimer cu den comienso di siglo 20 a descubri cambionan den e celebro di persona cu e fayece cu demencia.
E malesa di Alzheimer ta incurabel y progresivo. Aunke tin hopi research haci riba diferente aspecto di e malesa aki ainda e causa exacto y un tratamento completo no ta conoci. Algun symptoma ta cu e persona ta lubida, cambio den personalidad, desorientacion, dificultad cu expresion verbal / uzo di idioma. E sindroma di demencia no ta causa directamente cu un persona ta fayece, pero indirectamente si esaki ta e caso. Dor di e daño progresivo den e celebro ta bay experiencia cada biaha mas problema den e funcionamento tambe di e diferente organo nan. Esaki lo por conduci cu e persona ta fayece. Por download e brochure Malesa di Alzheimer (PDF) aki.
Mundialmente pero tambe na Aruba ta wordo papia di un aumento di e cantidad di persona cu ta envehece. E grupo aki tin mas riesgo pa desaroya malesa cronico manera e sindroma di demencia. Un porcentahe di 70 % di e grupo cu tin demencia tin e demencia tipo Alzheimer. Hopi biaha esaki ta cuminsa cu problema chikito di memoria, e persona ta bira menos activo y por ripara cu e ta reacciona menos liher. E dificultad nan aki ta hopi parecido cu e dificultadnan cu por experiencia dor di e envehecimento normal. Un diferencia grandi ta cu e problemanan relaciona na un demencia ta progresivo y ta aumenta den intensidad.
Diferente fase di demencia
E malesa ta dura mas of menos 7 aña desde cu tin un diagnosis, esaki ta un promedio. E manera cu e malesa ta desaroya cu diferente pa cada persona, pa un persona esaki por ta 2 aña y pa otro por ta 15 aña. Aunke e malesa ta pa cada persona diferente por distingui 3 fase den e malesa aki.
E prome fase: problema cognitivo
Lubidamento, desorientacion, cambio den personalidad y un cambio den e velocidad cu ta reacciona ta mayoria biaha e prome señal di un malesa Alzheimer. Hopi biaha e persona ta manera sin smaak, menos spontaneo y ta slow den mantene informacion nobo. Den e fase aki e persona ta capaz di funciona independiente sigur na momento cu ta trata di abilidadnan mas simpel. Pero mayoria biaha nan mester toch di cierto guia verbal. Por ripara cu e expresion verbal ta bira menos. Hopi biaha e persona mes ta trata di camufla e dificultadnan aki. Pa nan mes por ta un iritacion of sufrimento pa experiencia cu tin dificultad.
E di dos fase
E dificultadnan ta visibel y por nota durante e funcionamento cu e persona ta experencia problema. E memoria pa informacion recien ta hopi afecta siendo cu e memoria pa informacion di e pasado ta basta bon manteni ainda.
E di tres fase
Durante e ultimo fase aki e malesa a bai cu parti grandi di e personalidad y capacidad di e patient. Pa e por sobrevivi e persona mester cuido durante henter e dia. Banda di e symptoma nan cognitivo awor tin tambe hopi problema fisico, por ehempel incontinencia, dificultad pa mobilisa, dificultad pa kauw y guli, e persona tin mas riesgo pa pulmonía y otro infeccion, e halamento di rosea ta duna dificultad esaki vooral cerca persona cu ta riba cama henter dia. Inevitablemente esaki nan tur ta conduci na e fase final di e persona su bida, caminda cuido palliativo ta necesario.


text:
ORANJESTAD – Green Education Symposium, organisa door di Biblioteca Nacional y diferente partner, a cera e simposio diabierna cu presentacion di Prome Minister Mike Eman. Diferente mandatario di Gabinete Mike Eman II a hiba palabra e siman aki pa pone e conexion entre maneho sostenibel y salubridad, p.e. of cu Santa Rosa su produccion.
Prome Minister Eman a wordo presenta door di directora di BNA, Astrid Britten, kende tabatin elogio pa e maneho di Gobierno, cual maneho e institucion aki ta sigui tambe cu organisacion di Green Education Symposium.
E mandatario den su mensahe a elogia y a pidi e studiantenan un aplauso pa nan scol EPI, cu ta e prome instituto educativo cu tin un parke solar den nan cura. “EPI a pone e “trend” y a demostra cu e scol ta cana padilanti, ta mira e necesidad di tuma e direccion sostenibel. Pero tambe e sistema con educacion ta wordo duna awor na EPI ta cu e tema aki ta forma parti integral di educacion. Mi kier felicita tur esnan di EPI. Studiantenan, boso por ta orguyoso,” Eman a duna di conoce.
Ademas e tabatin palabranan di elogio tambe pa institutonan cu ta sigui e vision pa desaroya un Aruba sostenibel, manera Biblioteca Nacional “cu ta carga e vision aki cu pasion y tur dia ta yuda nos transmiti e mensahe aki”. Pero tambe IBISA cu a bin ta haciendo un bon trabou pa conscientisa e ciudadanonan riba un bida saludabel. Otro ehempel cu e mandatario a duna ta Santa Rosa cu un tempo tabata wordo considera algo for di moda pero “awe e ta un necesidad importante”. Si Aruba, e mandatario a bisa e hobennan, kier ta un pais sostenibel, esey ta nifica cu no solamente e coriente mester bini di fuentenan sostenibel manera biento y solo, pero tambe riba tereno di produccion di cuminda. Den esaki, Santa Rosa ta hunga un rol importante. Ta e deseo cu tur cas na Aruba tin un par di mata di berdura y fruta, of bestia, ya cu di e forma aki “ta bay percura cu Aruba ta mas sostenibel”. El a duna e ehempel di un scol cu a impresion’e masha hopi, cu ta e “school gardening” na EPB Sta. Cruz y ta spera cu otro scolnan por sigui e iniciativa aki.
Pa finalisa, e mandatario a bisa cu hopi di loke ta wordo haci riba tereno di sostenibilidad manera Happy Community Conference, Green Conference, ta iniciativanan di “Creative Team” cu a cuminsa cune den e prome Gabinete Mike Eman, pero tambe hopi programanan cu tin di haber cu bario. Esaki ta e motibo tambe cu awendia e Ministerio di Asuntonan General ta conta cu un oficina cu yama Buro Innovatie, cu a yuda den organisacion di e Green Education Symposium.
Di e forma aki e mandatario a ilustra con e pensamento pa un Aruba sostenibel a bin ta creciendo ultimo añanan.


text:
Loke mi ta bai kompartí ta puro un opinion i punto di bista di un persona ku un desabilidat. Sigur mirando e último desaroyonan ku tin di haber ku e grupo di enfoke i tambe preparando pa e transmishon riba 3 di desèmber ku ta Dia International pa Personanan ku un Desabilidat.
Den e último añanan despues di a haña un dwarslaesie mi a bin topa regularmente e pregunta, kiko ta e termino korekto pa identifiká personanan ku ta huza ròlstul òf un persona ku no por papia èts…
Bo ta ripará ku kada hende tin nan punto di bista riba esaki i ta sinti un sièrto palabra por laga mustra menos ofensivo i mas moderno òf netamente ta preferá usa palabra tradishonal pa por identifiká e grupo di enfoke. Palabranan manera:
- Hendenan spesial
- Personanan ku Desafio fisiko
- Hendenan ku definsiensia
- Hendenan mankaron
- Personanan desabilitá
- Personanan ku un desabilidat
- Hendenan Hèndikèp
- Hendenan ku un Hèndikèp
- Hendenan invalido
Di loke ami sa, niun bia te ahinda nos komo komunidat no a yega na un pensamentu kon nos ke identifiká e grupo di enfoke aki i te ahinda niun bia e grupo di enfoke tampoko no a logra indiká kon nan ke ta identifiká. E ultimo pida ei riba su mes ta un reto. Espesialmente si mi wak kon un persona ta pensa di su mes despues ku e hañ’é den un sirkumstansia otro di loke ela kustumá kuné i ku e mes tinku enfrentá e kambio nobo ei.
Mi ta ripara si ku tin hopi emoshon negativo kargá ku e palabra desabilidat. Komo sifuera e palabra ta bisa ken òf kiko mi ta. Pa ami mes e palabra ta solamente pa indiká un aspekto dimi. E no ta hasimi ni menos ni mas. Mi ta gradesido na Dios imensamente ku apesar dimi dwarslaesie, mi mente ta bon. Mi por ekspresá i rasoná te ku mi por kompartí mi punto di bista di e forma aki. Tin hende ku sea for di nasimiento òf dor di aksidente òf malesa no por ekspresá ni rasoná manera ami. Pesei mi tin sigur ku mi punto di bista lo no ta meskos pa tur hende i ku no ta representá hinter e grupo di enfoke.
Nos ta den preparashon di e transmishon bibu pa selebrá abilidat dia 3 di desèmber awor i den un kombersashon e palabra “desafio fisiko” a bin dilanti. E palabra mes ta great pero e ta representá un parti so di e grupo. Pasobra personanan ku tin un situashon intellektual por ehèmpel no ta pas bou di e termino ei.
Nashonnan uni ta referí na 4 tipo di desabilidat:
- Fisiko(p.e amputashon i paralitiko)
- Mental(p.e depreshon i anksiedat)
- Intellectual (p.e downsyndroom i autismo)
- Sensorio( p.e siegu, muda i surdu)
Nashonnan Uni ta rekonosé si ku desabilidat ta un konsepto konstante den desaroyo. Asta ta indiká ku e desabilidat tin mas di haber ku e bareranan ku ta presentá ku un persona no por partisipá kompletu ni efektivo den un komunidat.
Pasobra pa Nashonnan Uni bo ta bisa un hende tin un desabilidat solamente si su situashon ta strob’é di partisipá kompletu i efektivo den un komunidat.
Pesei si tur kaminda, e standarte ta ku tur kos ta reglá pa e persona, ku tur kaminda ta aksesibel, tur asistensia na su lugá, lo no tin nada ta stroba pues no tin un diferensia entre niun hende. Tur hende lo por partisipá na tur kos i interkambia ku tur hende nòrmal. E parti aki meresé un blòg riba su mes si.
Awor, e pregunta ta keda. Kiko ta e miho termino pa identifiká e grupo di enfoke aki?
Pa skibi e blòg aki mes mi a buska algun definishon i palabra i ma bin topa e barera asta den nos idioma pa por splika e kosnan pues asta einan falta aksesibilidat 🙂
Ku e proyekto ku nos ta bai tin 3 desèmber awor, e ta un bon oportunidat si pa trese e punto aki dilanti. Un kolaborashon ku 12 fundashon ku ta traha den e area aki ta algu hopi grandi i sigur un komienso pa atendé preguntanan, dudanan i asta pèrsepshon nan robes ku por stroba desaroyo pa personanan ku un desabilidat por partisipá kompletu i efektivo den nos komunidat.
Bo por sintonisá e transmishon dia 3 di desèmber for di 1or di mèrdia té ku 7or di anochi na e diferente plantanan di televishon i tambe diferente pagina di Facebook di e fundashonnan i prensa. Poné den bo agenda pabo selebrá ku nos e abilidatnan di personanan ku un desabilidat dia 3 desèmber awor.
_______________________________
E blòg aki ta skibí pa Alton Paas. Fundado i presidente di Fundashon Alton Paas


text:
Un Boneriano ta orguyoso di su isla. Mantenshon di e karakter outéntiko ta bai man den man ku desaroyo di Landgoed Bolivia.
Boneiru, for di 2010 un munisipio di Hulanda, tin e ambishon di bira e promé “Blue Destination” na mundu. E kantidat di inisiativa pa proyektonan duradero ku ta tumando lugá na Boneiru ta habriendo e kaminda pa un “circular economy”.
Puntonan esensial di maneho insular ta: un kambio struktural di turismo masal pa turismo di kalidat, amplia e produkto turístiko kreando oportunidat rekreativo duradero tur parti riba e isla, produkshon di produktonan alimentativo remplasando importashon.
“Kaminda ku tin mester e naturalesa lo wòrdu rekuperá i protehá kontra di iroshon òf distrukshon”
Protehá
E intenshon di Landgoed Bolivia ta kuadra perfektamente ku e ambishonnan aki. Kaminda ku tin mester e naturalesa lo wòrdu rekuperá i protehá kontra di iroshon òf distrukshon. Rutanan pa kanamentu i pa kore baiskel lo ta asesibel pa e amantenan di naturalesa i esnan ku ta buska trankilidat. E rutanan aki lo perkurá tambe pa e naturalesa vulnerabel no ta bou di preshon di e komedónan di e vegetashon silvester. Entrada di e tereno patrimonial lo keda asesibel pa e habitantenan di Boneiru i pa e turistanan via di e entradanan original.
Balansa
Reservando sufisiente tereno pa agrikultura lo kontribuí na e lucha di gobiernu insular di Boneiru pa bira menos dependiente di importashon di fruta i berdura. Konstruyendo mas o menos 95 bibienda pa aña lo añadí un meskla di kas riba e merkado eksistente. Esaki lo mehorá e balansa di demanda pa un kas. Hasiendo esaki Landgoed Bolivia lo kumpli ku e mishon: desaroyo manteniendo naturalesa i kultura.


text:
KRALENDIJK – Dr. Marian Luinstra-Passchier di e Departamentu di Salubridat Públiko a kontestá pregunta ku miembronan di prensa a hasi resientemente tokante remedi pa personanan infektá ku Covid-19.
Dr. Luinstra-Passchier: “Mayoria di pashènt ku tin Coronavírùs ta na kas. Mayoria di hende infektá ku e vírùs tin síntoma leve i no ta nesesario pa usa remedi. Kisas nan tin solamente keintura poko haltu, nister de bes enkuando i no mester usa remedi. Momentu ku e persona ta den hospital, e ora ei kisas e mester di sierto remedi pa su salú, pero tin sufisiente remedi disponibel na Boneiru. Pa medio di VWS e remedinan ta yega Boneiru pa e pashènt ku ta den nan nesesidat. Pues un persona ku tin síntoma leve no ta nesesario òf no mester di remedi. Solamente pashèntnan ku ta interná den hospital ta usa algun remedi pero tur ta disponibel na Boneiru”, Dr. Luinstra-Passchier a bisa.


text:
Lokal
Kòrsou mester paga Ulanda tur e plaka ku a haña komo yudansa
WILLEMSTAD. Bida diario na Kòrsou no ta konsisti solamente di notisia malu di kriminalidat i varios otro tipo di bandidahe pasobra na final di dia hende mester por kome i biba tambe.
Pa por hasi esei, mester di plaka i dado momento e kranchi di plaka ku tabata produsi divisa na Kòrsou a hera di sera snòk snòk.
Mientras ku nos tabata kombati pandemia ku afortunadamente Ulanda a paga gran parti pa nos, turismo a kai i nos a pèrdè e fuente ei di entrada.
Pero no ta turismo so a kai: entrada di divisa di bùnker pa barku, refinashon di petroli, reparashon di barku, servisio finansiero internashonal i re-eksportashon na e empresanan di Zona Liber tambe a kai.
I huntu ku esei importashon tambe a kai den ramo di importashon no petrolero tantu na Kòrsou komo na Sint Maarten pasobra entrada di turista i aktividat di reeksportashon den Zona Liber tambe a kai.
Loke a suavisá e impakto di menos entrada di plaka strañero tabata e fondonan ku a drenta for di Hulanda pa Krus Kòrá, pa finansiá e programa di sosten pa alimento na Kòrsou.
Aña pasá gobiernu i sektor privá mester a fia hopi plaka prinsipalmente na fondo ku Ulanda a fia nos den forma di sosten pa kompensa pèrdida di entrada ku gobièrnu a sufri. Ulanda a fia nos pais plaka pa paga bèk den dos aña sin kobra interes.
1 Areglo fiskal entre Hulanda i Kòrsou (Belastingregeling Nederland en Curaçao).
Ademas, e depósitonan di gobièrnu di Kòrsou i di Sint Maarten a oumentá, debí prinsipalmente na e sosten (fiansa) di plaka risibí di Hulanda.
Ademas, e depósitonan di gobièrnu di Kòrsou i di Sint Maarten a oumentá, debí prinsipalmente na e sosten (fiansa) di plaka risibí di Hulanda.
Lokal
A SALI NA KLA KU JERSON ROSALINA TA METÍ DEN MUCHU MAS KOS
WILLEMSTAD – Segun e investigashon den e kaso di 41 kilo di droga ku e kuarteto a purba pasa via pòst atraves di e negoshi Caribbean Cargo Services (C.C.S.) ta tumando lugá, a sali na kla ku Jerson Rosalina ta metí den muchu mas fechoria, pasobra durante e investigashon ku outoridatnan a hasi na su kas dia 7 di febrüari 2022 a haña 2 plantashi di mariwana konsistiendo di 1066 planchi di henep, anto tambe 4 patronchi skèrpi pa arma di kandela. Rosalina a bisa ku e sa duna e matanan ei awa i ku su intenshon tabata pa bende nan. Mas aleu tambe a haña riba Rosalina su telefon 12 pòtrèt i 6 vidio di pòrno di muchanan menor di edat (muchanan entre 2 pa 13 aña). Pero Rosalina a insistí ku ta lokenan el a haña via di gruponan di amigu ku sa manda whatsapp pe. Rosalina te asina leu no tabatin ningun pasado ku hustisia. Den sala di korte ayera sinembargo e tabatin masha hopi di aklará i manera ta konosí for di un prinsipio el a hasi komo si fuera e no tabata sa di nada, ku e ta inosente, e no konosé un di e akusadonan prinsipal, esta Meyer i ora ku el a hañ’é berdaderamente den pèrtá, konfrontá ku pruebanan kontundente, el a disidí di hasi uzo di su derechi di keda ketu. Abogadonan enkargá ku e defensa, esta señora mr. Atena Sulvaran, señora mr. Alicia Blonk, señor mr. Prevo, señor mr. Lie A Tjam a hasi tur loke tabata na nan alkanse pa hiba un bon defensa, pero wes mr. Verbeek finalmente a yega na e siguiente sentensia: Pa Meyer un kastigu di prizon di 24 luna di kua 6 luna kondishonal i un periodo di prueba di 3 aña, pa Chambers un kastigu di prizon di 25 luna di kua 6 luna kondishonal i un periodo di prueba di 3 aña, pa Jerson Rosalina un kastigu di prizon di 30 luna di kua 6 luna kondishonal i un periodo di prueba di 3 aña, pa Nava un kastigu di prizon di 16 luna di kua 8 luna kondishonal i un periodo di prueba di 3 aña. Pa tur e akusadonan ta konta ku mester deskitá e periodo ku nan a pasa den aresto preventivo.
Lokal
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
WILLEMSTAD – E kaso di e siudadano Genaro Thodé, nasé na Boneiru i di 64 aña di edat ayera a yega na su punto di kulminashon na momento ku wes mr. G. Verbeek a dikta sentensia, kondenando e sospechoso aki na 4 aña kastigu di prizon.
E kaso aki su tratamentu a kuminsá 22 di desèmber 2021, kontinuando 23 di mart 2022, 6 di yüni 2022, 9 di sèptèmber 2022 i por último 30 di sèptèmber, anto ayera sí a yega na su punto final, basta Genaro Thodé no bai den apelashon (e tin 2 siman pa hasi esei).
Ta trata aki di violashon di e lei di droga (transakshon di 176 kilo di kokaina) i poseshon di arma di kandela durante e periodo 10 di ougùstùs 2019 òf en todo kaso durante luna di ougùstùs 2019.
Su abogadonan señor mr. Eldon “Peppie” Sulvaran i señora mr. Atena Sulvaran den e defensa di Thodé a insistí ku e detenshon tabata inkorekto, komo tal mester a konsiderá e akusashonnan di Ministerio Públiko inválido. Reglanan fundamental den e proseso di investigashon, segun e abogadonan a keda violá di manera ku no por papia di un proseso hustu, ni korekto. A hasi uzo di militarnan pa buska den kas di e sospechosonan, loke no tabatin un base hurídiko, segun e abogadonan.
Na Kòrsou for di aña 1996 no por hasi uzo di militarnan pa hasi e tipo di investigashonnan aki, komo tal militarnan no tin ningun outoridat reglamentario pa pèrsiguishonnan asina.
Tambe segun e abogadonan e kliente Thodé durante su interogashon na
Lokal
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
WILLEMSTAD – E hòmber di orígen kolombiano ku yama Alain Joseph Ortega Tinoco di 40 aña di edat durante e periodo 1 di sèptèmber 2020 pa 10 di mart 2022 a violá un mucha muhé di 12 aña di edat. Ampliamente ta deskribí den e dokumentonan ofisial (dagfar) kiko e violashon aki a kontené eksaktamente i ku e akusado na sierto momento tabata gana e mucha menor di edat asina leu pa hasi e aktonan aki dor di hasi sierto promesanan ku dunamentu di plaka, telefon mobil, karchi di telefon i otro gestonan. Fiskal señora mr. Monique Dennaoui-Simon, ningun momento so no por a aseptá e pretenshon di parti di e akusado Alain Joseph Ortega Tinoco ku ta e mucha mes a provok’é pa kometé e aktonan di violensia seksual. E víktima en realidat ta subrina di e persona ku kende e hòmber aki tabata biba i tin relashon kuné. Ampliamente e kaso aki a bini na tratamentu ayera ku preguntanan skèrpi di parti di wes mr. G. Verbeek pa a abuzá di un mucha menor di edat. Kon el a sintié promé biaha ku e suseso aki a tuma lugá, anto ku despues e kos a para bira un kustumber. E akusado Alain Joseph Ortega Tinoco na sierto momento a rekonosé ku su komportashon tabata robes, pero a sigui bisa ku ta e mucha mes a provok’é. Natural un argumentu asina ei no tin ningun valides, mirando e enorme diskrepansia di edat, es mas, e hecho ku aki ta trata di un menor di edat ku e tempu ei apénas tabatin 12 aña di edat. Hende grandi mester tei pa protehá nos muchanan, sigur esnan menor di edat, tantu fiskal komo wes a sigui suprayá. Tambe e hòmber kolombiano Alain Joseph Ortega Tinoco kier a laga parse ku e mucha a bin ta chantagiá te ku e suseso aki a sali na klaridat. Famianan a bin sa te ku e kaso a bira un asuntu di hustisia i ku e hòmber mester a presentá den sala di korte ayera, akusá di violensia seksual. E víktima tabata yu di un tanta. Famianan di e víktima tabata presente den sala di korte ayera i ta sigur ku e relashon ku famia a daña pa semper. Wes mr. Verbeek finalmente a dikta e sentensia manera fiskal señora mr. Monique Dennaoui-Simon a demandá, esta un kastigu di prizon di 18 luna di kua 12 luna kondishonal.
Daily Nobo
A SALI NA KLA KU JERSON ROSALINA TA METÍ DEN MUCHU MAS KOS
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
A SALI NA KLA KU JERSON ROSALINA TA METÍ DEN MUCHU MAS KOS
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
Trending
-
Lokal6 days ago
A SALI NA KLA KU JERSON ROSALINA TA METÍ DEN MUCHU MAS KOS
-
Lokal6 days ago
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
-
Lokal6 days ago
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
-
Lokal6 days ago
Gobiernu no tin fondo pa publiká pèrmit pa konstrukshon den korant
-
Lokal6 days ago
“IPKO Poppetje gezien, kastje dicht”
-
Lokal7 days ago
BETESDA I PRO BISTA ta bai konsierto “SIGUI PA DILANTI” ku yudansa di Curacao Suits Hotel i El Señorial
-
Lokal7 days ago
Siman di Deaxo Croes, Punta pa Punta (Crossing for Prevention)
-
Sosial7 days ago
ICONS ta lansa studio albùm “Iconicprint”


text:
Uncategorized
Minister van Heydoorn a hasi su re-entrada riba Enseñansa poko tolondrá
This content is exclusive for members
Register or login to unlock this article
Uncategorized
El a dal doblete base yen: Andujar ku 3 RBI pa Piratas…
E pelotero dominikano Miguel Andujar a kuminsá ku su bate kayente den e tim di Piratas.
E la bisa tambe ku e ta sinti sumes hopi kontentu den e tim di Piratas.
Miguel Andujar ayera a bati un doblete ku base yena pa empuhá 3 kareda i yuda e tim di Piratas gana di Reds di Cincinnati ku skor di 4-1.
Ela fungi komo batido designa.
Uncategorized
Nan no ke sa kiko Colombia ta opiná: 5 di 6 tim no ke presensia di Libis…
Deporte 5 Star a kombersá awe mainta ku un dirigente di un tim di sòftbòl femenino di doble A, i e la bisa nos ku e la tuma nota ku tin sirkulashon di karta ku a bini for di Colombia relashoná ku e sòftbolista Libis Hurtado.
E dirigente a deklará na 5 Star ku klupnan no tin interes kiko nan ta bisa i pretendé na Colombia. Paso despues di a tuma nota loke ku e sòftbolista Colombiano pitcher a hasi despues di wega di final Colombia nan no ta deseá di mira Libis por lo pronto den nos kampeonato.
Esei nos klupnan ta para pe.
Di 6 Tim di doble A, 5 a pone bon kla, ku pa nan e lansado di Colombia no ta wèlkòm pa hunga huntu nan.
Uncategorized
Muhé tailandes kondena na morto pa venená su yunan
BANGKOK – Den fin di siman ku a pasa wes di korte di hustisia na Tailandia a kondena un muhé Tailandes na kastigu di morto debí ku a hañe kulpabel di a asesiná su kuater yunan
E muhé tailandes identifiká komo Natthiwan Pattanis tabata un adikto na droga i a pensa pa yega na sèn pa eksponé su yunan riba Facebook.
Natthiwan Pattanis a pensa ku elo bai hasi manera su yunan ta malu pa asina pidi donashon pa e haña plaka pa atendé ku su adikshon di droga.
Den e kaso aki Natthiwan Pattanis a duna dos di su yunan venenu bebe pa asina demostrá kon malu nan ta.
Entodo kaso Natthiwan Pattanis a kometé e barbaridat pa duna dos di su yunan venenu bebe ku konsekuensia ku nan a bin fayesé. Wes ku a atendé ku e kaso aki a indika ku lokual Natthiwan Pattanis a hasi ta pone ku no por bai otro sino kondené na kastigu di morto.
Daily Nobo
A SALI NA KLA KU JERSON ROSALINA TA METÍ DEN MUCHU MAS KOS
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
A SALI NA KLA KU JERSON ROSALINA TA METÍ DEN MUCHU MAS KOS
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
Trending
-
Lokal6 days ago
A SALI NA KLA KU JERSON ROSALINA TA METÍ DEN MUCHU MAS KOS
-
Lokal6 days ago
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
-
Lokal6 days ago
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
-
Lokal6 days ago
Gobiernu no tin fondo pa publiká pèrmit pa konstrukshon den korant
-
Lokal6 days ago
“IPKO Poppetje gezien, kastje dicht”
-
Lokal7 days ago
BETESDA I PRO BISTA ta bai konsierto “SIGUI PA DILANTI” ku yudansa di Curacao Suits Hotel i El Señorial
-
Lokal7 days ago
Siman di Deaxo Croes, Punta pa Punta (Crossing for Prevention)
-
Sosial7 days ago
ICONS ta lansa studio albùm “Iconicprint”


text:
Den siman 17, SV Caiquetio a topa cu SV Britannia den un wega sumamente importante pa e club di Piedra Plat. Caiquetio cu 8 punto ta den di nuebe luga riba tabla, ya ta destina pa bay hunga play-off di promocion- degradacion, Britannia en cambio, cu 25 punto ta den un feroz bataya pa bira e di cuater ekipo pa clasifica pa play-off conforma pa e miho cuater ekiponan di e campeonato aki. Un derota of empate pa Britannia den e wega aki lo tabata catastrofico pa nan chens pa bay play-off, en cambio un victoria lo pone nan bula Bubali pa bay mas cerca di play-off faltando poco pa e campeonato regular termina.
Pa e prome minuutnan di e wega, e dos ekiponan a hunga hopi cauteloso mes, sperando pa wak kiko e otro ta hasi prome. Britannia obviamente no kier a cai den e trampa cu Riverplate a cai den dje den siman 15 of e contra-tempo cu Dakota tabatin cu e oncena di Paradera den siman 16. Caiquetio no a hasi mucho pressing halto den wega aki, mas bien nan a pone hopi hende den medio-campo y a defende bon, a logra interumpi e fuides di hunga di Britannia den mayoria di e wega. Britannia a traha duro, mantene bala, circula bon, cu hopi posesion, cu varios yegada pero no hopi skerpi y peligroso. Caiquetio tabata bon para riba cancha, cu hopi disciplina y a defende bon, pero, no tabatin bon salida pa hunga e wega di counter, especialmente cu dos atakante so dilanti pa gran parti di e wega. Un wega bastante monotono y predicibel na hopi ocasion, Caiquetio a sabi di hunga pa un resultado pero Britannia mester a sali pa gana, no tabatin otro. Britannia a purba y a lucha, al fin nan a haya un bon chens te den minuut 40 unda cu Sebastian Montoya ta pone e marcacion 1-0 pa e ekipo geel. Caiquetio ta reacciona di biaha y a bay den atake pero envano, y asina halftime a yega.
E di dos mita a cuminsa mas balansa ya cu Caiquetio a cuminsa manda mas hende den atake atrobe, hopi biaha den counter, nos a mira un Jeferson Lopes cu mas subida den atake, pero Britannia a sabi di mantene nan mes calmo riba tereno y a haya nan ta defende, cul a bay bon. Bastante carchi geel a wordo parti den e transcurso di e wega, mayoria pa Caiquetio, un wega competitivo y duro pero sportief, futbol ta ‘afterall’ un “contact-sport”, contal cu e ta keda sin mal intencion y deportivo. E referee a mira cu tabata importante pa parti carchi y asina percura pa e wega no bay foi man. Tabatin tambe un carchi cora pa Caiquetio casi na final di wega, esey tabata husto, no tabatin protesta p’esey. Na dos of tres ocasion por a nota tambe cu referee mester a cambia decision di su linesman y por bisa hopi aserta. Britannia a traha duro pa preserva e victoria, nan no por a concretisa mas gol pa sigura e tres puntonan aki.
Ta te na final di wega, Caiquetio hungando cu dies hungado, ora cu referee mester a fluit pa final di wega caba (ya cu a pasa di e “stoppage time”), Britannia ta haya un penalti, cu a wordo bon cobra pa Montoya, nos ‘man of the match’, pa su di dos gol di wega pa sigura tres punto clave pa Britannia. Score final 2-0 pa Britannia, cu awor ta sigur den careda pa clasificacion cu 28 punto, den di cinco luga tras di RCA (tambe cu 28 punto) p’awo pa via di average di gol so, pero cu un wega menos hunga, ta nifica cu nan tin un miho carta cu RCA y Bubali pa clasifica pa play-off. Esey lo wordo dicidi den e ultimo siman di e campeonato aki.


text:
Gòlf ta un deporte ku den kua hungadónan ta kompetí usando varios club pa dal bala i purba hinka esaki den un seri di buraku den un kancha di gòlf ku menos tiru posibel. Den reglanan di gòlf, e deporte ta keda definí komo "hunga ku un bala i un club di komienso te den buraku pa medio di un òf varios tiru posibel segun regla".
E ta un di tiki deportenan hungá ku bala ku no ta rekeri un area di wega standardisá. Enbes di esaki, e deporte ta keda praktiká riba un kancha di gòlf ku generalmente ta areglá di moda ku ta progresa di un buraku pa otro. Un wega normalmente ta konsisti di sea nuebe òf 18 buraku. Kada buraku riba e kancha mester kontene un tee box pa kuminsa riba dje i un putting green ku ta kontene e buraku. Tin diferente otro tipo di tereno standardisá meimei di esakinan, manera yerba ròf i obstakulo, pero ku kada buraku riba e kancha, i virtualmente tur kancha, ta úniko den areglo i diseño.
Generalmente torneonan di gòlf ta keda hungá pa e konteo mas abou di un individual, simplemente konosí komo e stroke play òf e skor di mas abou riba kada buraku individual pa kada hungadó individual òf ku ta forma parti di un ekipo. E delaster aki ta konosí komo e match play. Stroke play ta e jugada mas komun mirá riba virtualmente tur nivel di wega, aunke variashon tambe por keda mirá riba transimitishonnan. Otro forma di skor tambe ta eksisti.


text:
WILLEMSTAD — Kevin Philbert (21) a sa di establesé un marka nashonal nobo riba salto tripel ora ku durante di kampeonato amerikano di NCAA Junior College el pone un marka nobo di 15.50 meter. Ku e hazaña aki Kevin ta kita e marka anterior di 15.18 ku tabata riba nòmber di Ellsworth “Nanzi” Manuel for di 1997.
Kevin ta ganadó di dos medaya di plata di Carifta pa Kòrsou, ora ku na tantu na 2013 i komo 2014 el a bula e distansia di 7.36 meter riba e disiplina di bula leu. Riba mesun distansia aki Kevin tin e rèkert establesé! Un pabien ta bai pa Kevin Philbert ku awor tin dos rèkert riba su nòmber!
Kevin na e momentunan aki ta terminando du promé aña di estudio na Cloudt County Community na Florida. Huntu ku e disiplina di salto tripel Kevin ta praktikando tambe bula leu i 400 meter; e ta terminá su promé aña eskolar ku un bulada di 7.43 meter i un tempu di 50.74 sec. Riba e dos eventonan aki.
Kevin Philbert ta invitá henter pueblo di Kòrsou pa bin wak’é den akshon durante di e próksimo kampeonato MCB di Kòrsou ku lo tuma lugá dia 10 i 11 di yüni próksimo den stadion Ergilio Hato.


text: Diaranzon madruga a drenta informe di un accidente cu hende herida na e rotonde Sasaki, mesora a dirigi tantonpolis como ambulans na e sitio. Na yegada di e patruya a bin compronde cu aki ta trata di un accidente unda cu un chauffeur di Vwagen biniendo di nort cu velocidad halto riba caminda muha no a logra para na tempo y a slip bay accidenta riba un auto pasando riba e rotonde. Debi na e impacto tanto e chauffeur como tambe e pasahero den e auto pasando riba e rotonde a resulta herida. Na yegada di e 2 ambulansnan nan a atende ambos victima y a transporta nan pa hospital.


text:
E organisador di Miss & Mrs Top of the World Aruba 2020, Karena Maduro, ta conoci den mundo di ‘plus size’, modelahe y asta canto, organisando den pasado diferente evento manera festival di canto, fashion show y expo, pero nunca un certamen di beyesa. E certamen di Miss & Mrs Top of the World Aruba tabata algo completamente diferente cu e retonan diferente, unda cu e reto di mas grandi p’e tabata pa anda cu diferente caracter. Den su totalidad Karena ta haya cu e certamen a bay hopi bon, cu aki aya manera den tur proyecto nobo tin caminda pa drecha pa e siguiente. Sinembargo tur e anochinan sin drumi, e rush pa busca sponsor cu por cierto no tabata uno facil p’e door cu nos ta pasando den un crisis. Ademas di percura pa tur cos ta na ordo y e oranan cu el a pasa leu di su yiu chikito tabatin su fruto. E ta sumamente contento con tur cos a bay y tambe hopi conforme cu e resultado final. Tur esakinan ta e retonan cu a siñ’e en realidad di kico e ta traha p’e.
E certamen tabatin 6 reto oficial y door cu esaki tabata un certamen virtual, nan no mester a preocupa mucho cu e distanciamento social. Solamente pa reto number 2 cu tabata ‘sporstwear’, nan a haya nan confronta cu algun contratiempo door cu e shoot aki mester a tuma luga den My Fitness. Durante e dianan ey, e reglanan di protocol di DvG tabata hopi estricto, pero na final nan a logra realisa e reto aki toch.
Apesar cu e retonan tabata virtual, e parti final tabata algo cu semper tabata riba mesa for di comienso, pero nan no por planea nada wardando e reglanan suavisa. Ora esaki a sosode a cuminsa di biaha cu e planeamento di e anochi final.
E certamen aki en realidad tabata un deseo cu Karena tabatin di 2 aña pasa, desde cu el a haya e licencia, den e temporada cu no tabatin e pandemia. P’esey na momento cu e reglanan a suavisa tabata su oportunidad di haci su soño un realidad di un certamen real y na mes momento duna cada participante e experiencia di un certamen real. E sa cu e anochi aki lo ta uno inolvidabel pa cada un di nan. Na mes momento ta duna e oportunidad na e huradonan pa mira nan riba un otro plataforma, nan elegancia, desenvolvimento riba escenario, nivel di siguridad y spontanidad.
Pa Karena ta dificil pa bisa ki tabata e highlight di e anochi final, ya cu na varios momento e tabata para keto un rato y wak riba scenario, y su wowonan tabata yena cu awa di emocion, djis di pensa con special e momento ey tabata pa cada un di nan. E ta kere toch si, cu e highlight tabata na momento cu e candidatanan a haya e oportunidad di interactua cu e huradonan na momento di e pregunta final. Esaki tabata e momento unda cada un a demostra nan carisma y por a mustra Aruba completo cu nan no ta solamente bunita, pero tambe inteligente. E momento unda nan a sali y presenta nan mes den nan trahe di gala tambe sigur tabata un showstopper!
Di cada categoria e ganadora lo representa Aruba na december den e certamen internacional, esta Angelique Stuger, Sherene Winterdaal, Jennifer Lopez y Daniela Rodriguez, awo ta preparando pa e certamen virtual internacional, cu ta tuma luga aki un par di siman. Di parti TOTW Aruba ya nan ta cla cu nan prome reunion, unda nan representantenan a firma e acuerdo di nan participacion internacional. Fotografia profesional ta den man di e talentoso, Suhaila Alders, cu ta encarga cu ‘oficial profile photo’ di cada candidata, ya cu esaki tambe ta virtual y lo ta a base di potret y video, tambe entrevista y talento via zoom. Hopi exito na e candidatanan representando Aruba na e certamen internacional.
RESULTADO MISS & MRS TOP OF THE WORLD 2020
Miss Photogenic: Alicia Mangru
Miss My Fitness: Alicia Mangru
Miss Amistad: Angelique Stuger
Miss Social Media: Sherene Winterdaal
Best Hair: Geraldine Kock
Best Makeup: Alicia Mangru
2nd Runner-up Mrs. TOTW Classic: Vera Euson
1st Runner-up Mrs. TOTW Classic: Myrna Bislik
Mrs. TOTW Classic: Angelique Stuger
2nd Runner-up Miss TOTW Voluptuous: Izayra Tromp
1st Runner-up Miss TOTW Voluptuous: Geraldine Kock
Miss TOTW Voluptuous: Jenifer Lopez
3rd Runner-up Mrs. TOTW Voluptuous: Jennifer Geerman
2nd Runner-up Mrs TOTW Voluptuous: Shamira Arends
1st Runner-up Mrs TOTW Voluptuous: Alicia Mangru
Mrs. TOTW Voluptuous: Sherene Winterdaal
1st Runner-up Miss Top of the World: Daphney Alexander
Miss Top of the World: Daniela Rodriguez


text:
Oranjestad-Comienso di e siman aki Parlamento di Aruba a cuminsa trata e tema di Serlimar. Un tema cu a causa hopi reaccion den pueblo, particularmente na momento cu a haci e anuncio di cambionan di tarifa entrante 1 juli 2018. Durante reunion publico tocante Serlimar, Fraccion di MEP a entrega Mocion No. 5, cual a wordo sosteni unanimamente, cu ta urgi pa esnan cu ta ricibi mesun servicio di otro compania no mester paga dos biaha pa e mesun servicio.
“Mi kier a gradici minister encarga cu Infrastructura pa entrega na parlamento e documentonan relaciona cu nos preguntanan manda por escrito, y tambe pa considera locual ta biba den nos comunidad relata na locual a wordo anuncia pa 1 juli 2018, y pa duna nos un presentacion cu posibel alternativa”, Parlamentario Daphne Lejuez di fraccion MEP ta comenta. E parlamentario ta haya cu nos tur ta responsabel pa maneho di desperdicio, semper y cuando esaki ta wordo refleha na un manera husto unda tur hende ta contribui. E compania responsabel pa maneha esaki na nomber di gobierno, mester pues haci e na un forma eficiente y efectivo pa asina por mantene su costonan di operacion na un nivel cu por cobra tarifanan socialmente responsabel.
Parlamento por medio di Mocion No. 3, a pidi minister pa bin bek parlamento cu su plan, mirando cu e minister a presenta su intencion y ainda falta pa formula e detayenan, pa asina por haya aprobacion di parlamento, mirando cu esaki lo por tin efecto riba presupuesto di nos Pais y siguramente un efecto financiero riba nos comunidad. “Tambe a pidi minister pa duna un tempo amplio pa por conscientisa comunidad di su maneho, y pa e motibo aki minister a informa cu su intencion ta pa cuminsa cu su maneho nobo, unabes aproba, na maart 2019,” segun Parlamentario Lejuez.
Parlamentario Lejuez a trece dilanti durante e reunion publico cu e compania en cuestion lo mester a bira ‘self sustainable’ financieramente desde 2005, pero e ultimo 13 añanan ta ricibi subsidio di gobierno pa por opera. Pues e pregunta cu a surgi ta si e maneho di e compania aki, cu mester hiba un maneho financiero sin ganashi, tabata uno optimal, eficiente y efectivo, y como tal e parlamentario a dirigi preguntanan tocante e maneho financiero di e compania durante e prome tanda.
Maneho financiero socialmente responsabel
“Minister a contesta mi preguntanan pa locual ta e aumento di e costo pa e Raad van Toezicht cu a aumenta di 250 florin pa miembro pa reunion, awor pa 2.000 florin pa miembro pa luna”, Parlamentario Lejuez ta bisa. El a sigui splica cu: “Mirando cu segun e mandatario tabata tin hopi trabou pa trece e cuentanan anual retrasa di Serlimar na ordo – cu el a presenta tambe ‘ter inzage’ na parlamento pa 2012-2015, y ta sinti cu un suma fiho pa e miembronan di Raad van Toezicht lo yuda maneha e costo di e hunta aki.”
Pa loke ta trata e reduccion di entrada di 2016-2017, esaki ta pa motibo cu no tabata cobrando agresivamente. Y pa loke ta Seroe Teishi, segun e mandatario, e ta un post cu ta perde placa y ta hustamente gobierno por medio di landsbijdrage ta contribui pa asina e costo aki ta mas pagabel. E alternativanan cu gobierno a presenta ta un tarifa fiho di 25 florin pa residencial y 35 pa comercial di cual pa residencial 17.50 lo bay pa colecta y 7.50 pa procesa desperdicio.
Mocion pa no cobra cliente di otro compania dobel
Mocion No. 5 entrega por medio di fraccion MEP a tene cuenta cu tin un grupo di ciudadano cu ta haci uzo di otro companianan cu no ta Serlimar pa recogemento di sushi. Cu e intencion actual di gobierno, manera delinea pa Minister di Desaroyo Teritorial, Infrastructura y Medio Ambiente den parlamento, ta pa cobra tur ophaalpunt residencial, sin diferencia si nan ta cliente di Serlimar of no, pa e servicio di colecta y procesa desperdicio. Fraccion MEP a trece dilanti cu parlamento su interpretacion di e ley Landsverordening instelling Servicio di Limpiesa di Aruba, di acuerdo cu e principio di igualdad, ta cu actualmente tin base legal den e ley actual sin necesidad di cambio, pa un ciudadano haci uzo di e servicio di recogemento y procesamento di sushi di otro companianan cu no ta Serlimar sin tin mester di paga dobel.
Presentacion di alternativa
Tambe minister a menciona intencion pa cobra turista 2-3 dollar adicional den e passenger tax, y lo kier extende esaki tambe na pasahero di crucero, como tambe introduci tarifanan ora di importa vehiculo pa asina contribui na final di e bida di e vehiculo ora e mester wordo procesa como desperdicio. “Nos ta consciente cu mester contribui na un solucion pa desperdicio di Aruba y cu gobierno tin como tarea pa percura pa nos biba den un ambiente limpi, sano y saludabel den harmonia cu nos medio ambiente y naturalesa. Pero un solucion asina mester ta uno husto y pagabel, pa duna un servicio eficiente, y efectivo. Unda cu e compania estatal encarga cu e servicio ta hiba un maneho financieramente responsabel mirando cu su meta no ta uno pa produci ganashi,” parlamentario Lejuez ta splica.


text:
Honor na esun ku meresé!
Ya pa 3 aña kaba ONE Flavaz ta duna honor na kompositor/tumberonan legendario den e temporada di karnaval. E biaha aki nos a skohe pa pone lus riba e tumbanan di karnaval di nos Rignald Recordino "Doble R". Apesar ku no tin festival di tumba i selebrashon di karnaval, nos ta regala pueblo di Kòrsou un medley di algun di e tantisimo tumbanan di Doble.
Un regalo pa Doble R, na fanatikonan di Festival di Tumba i na tur karnavalista.
Disfruta di Biba Doble! Grabá pa ONE Flavaz i Nello, produsí pa Dibo D i Randal Corsen.


text:
Shaga Shans! Piesa nobo pa Qshans Thode titulá ‘Abo mi falta…’
Qshans, ta estrená piesa nobo komponé pa Thahviv Mathilda, produsí pa Derrel "Titi" de Palm i di mix pa Efrem Mambi. E kansion ta kontené tur ingrediente kustumbrá, dunando hasta un toke di rekuerdo na piesanan ku anteriormente Qshans tabata interpretá ku Cache. Aktualmente Qshans no ta militá den niun banda, pero si ta presentá komo artista invitá na diferente okashon. Otro kansionnan popular di Qshans den e mesun género musikal ta: Kolor di Amor, Sin Palabra, Biba pa Stimabo...
Kréditonan Kreativo: Derrel "Titi" de Palm / Thahviv Mathilda / Efrem Mambi


text:
Kralendijk–Dutch Caribbean Nature Alliance (DCNA) su di dos reunion di direktiva pa 2021 a tuma lugá durante nan konvenshon resien na Kòrsou. Su Ekselensianan, gobernadó Holiday di St. Maarten, gobernadó Boekhoudt di Aruba i sr. Jaime Saleh, patrono di DCNA, tabata presente komo opservadó di diskushonnan krusial tokante maneho i DCNA su vishon stratégiko pa futuro.
Vishon stratégiko
Despues di diessinku aña di eksistensia DCNA ta disponé di e instrumentonan nesesario pa yuda hasi su organisashonnan miembro resistí retonan na kaminda. E sosten inmediato, debí na COVID-19, na e parkenan ta keda esensial, pero DCNA mester enfoká tambe riba kambio di klima, un menasa kontra humanidat su eksistensia i kontra bida i medionan pa sobrebibí di e komunidatnan den Karibe Ulandes. Direktor di DCNA, Tadzio Bervoets, a indiká ku “ta krusial pa hisa e nivel di resistensia di nos organisashonnan pa maneho di áreanan protehá, pa nan por resistí vários shòk eksterno na kaminda, komo konsekuensia di e krísis klimatológiko ku nos ta bibando. Un otro meta stratégiko di DCNA ta pa konsehá nos gobièrnunan lokal di forma mas efektivo, teniendo na kuenta ku nan ta un grupo di interes importante.”
Bon maneho
Pa por sirbi e organisashonnan miembro mihó, DCNA ta bai kuminsá operá den un struktura di maneho ku konosé dos nivel. Esaki lo permití maneho diario di e organisashon atendé tareanan ku ta rutina, miéntras ku direktiva por enkargá ku toma di desishon pa largu plaso i planiashon stratégiko. Durante e reunion di direktiva a trata tur e aspektonan regular di bon maneho, manera aprobashon di presupuesto pa aña 2022 i aprobashon di e relato finansiero pa aña 2021. Mas aleu e reunion a brinda oportunidat na sekretariado di DCNA i e organisashonnan miembro pa amplia riba aktividatnan ku a tuma lugá despues di e último reunion di direktiva ku a tuma lugá na aprel.
Na kaminda pa 2030
Direktiva a yega na un akuerdo pa loke ta trata e plan stratégiko pa e periodo 2021-2030. E plan aki ta konsiderá tantu e retonan komun di e organisashonnann pa konservashon di naturalesa, komo e nesesidatnan spesífiko di kada isla. Krea konsientisashon tokante e desaroyonan aki ta un aspekto importante di DCNA su metanan. “Nos ta den e fase final pa kontratá un kolaboradó di informashon i relashon públiko pa mehorá nos propio kapasidat pa komuniká i pa yuda e parkenan mehorá esun di nan pa komuniká ku nan respektivo komunidatnan tambe”, Bervoets a indiká.
Pa mas informashon tokante e reunion di direktiva di DCNA por bishitá página di Facebook di DCNA: DutchCaribbeanNatureAlliance


text:
WILLEMSTAD — Softball a jega den su fase final, weekend tras di lomba tabatin e ultimo weganan di temporada regular. E kampionato a kana hopi bon, tur kos a kana zeta i te na e delaster weekend tabatin weganan ku a disidi klasifikashon i tambe posishon riba e tabla di posishon. Den femenina AA, Pichingolo Nissan i Starosa angels Vanddis a kava ku mesun rekort di 10 gana i 2 perdi, pero pa miho saldo di kareda Pichingolo Nissan ta Sali na prome luga i asina ta klasifika direkt pa gran final di AA. Eagles Softex a klasifika komo equipo number 3 i mester enfrenta St. Rosa Angels Vanddis den semifinal.
Den maskulino e equipo di Suffisant Eagles i tambe Dream team tambe a kaba ku e mesun rekort di 6 gana i 2 perdi, pero Suffisant Eagles ta kaba na prome luga pa miho saldo di kareda. E dos otro ekiponan ku a klasifika ta Haarlem Power ku a klasifika na di 3 i Klasse Aparte ku a klasifika di 4.
Den femenina Klasse A E equipo di Soto CMTC a kaba invikto na prome luga ku 10 wega gana i 0 perdi. Demolation Cartel NV a klasifika na di dos luga, sigi pa Nos Tei Office Supply di tres i Starosa Angles Vanddis na di 4 luga. Playoffnan mes lo start djawebs awor, djawebs lo tin wega na Frank Curiel Bp i djabierne i tur sobra dianan di playoff lo ta na Stadion di Post 6.


text:
Si bo topa ku un animal ku ta heridá mester dun’é yudansa. Kiko ta e promé kosnan ku bo por hasi promé ku bo bai un dòkter. Paga tinu, esakinan ta algun kos ku bo por hasi pa yuda ku e promé asistensia pa bo por stabilisá un bestia, despues bo ta bai un dòkter SEMPER.
Reglanan básiko
- Keda trankil
- Yama un veterinario
- Protehá bo mes i bo besindario pa evitá mas desgrasia, traha safe
- Sòru pa bo no wòrdu mordé, di skòp òf huñá
Promé chekeo
- Trakto respiratorio, sòru pa e trakto respiratorio ta liber, pone e lenga di banda, pafó di e boka.
- Respirashon, wak na e pechu si tin respirashon òf pone bo orea na e boka pa bo skucha.
- Sirkulashon, kontrolá si e kurason ta bati. Esaki bo por hasi di un manera fásil na parti paden di e bèl di pia patras. Serka kabai bo por hasi esaki na su kakumbein parti abou. Ei tin un ardu mayó ta kore kaminda bo por sinti e palpitashon di e kurason.
- Inventarisá e heridanan i e situashon
Palpitashon normal di kurason den sosiegu pa minüt
- Kachó chikí 70-120 batí
- Kachó grandi 60-120 batí
- Pushi 120-200 batí
- Buriku 36 – 68 batí (promedio di 44) yu di buriku 60
- Kabai 28-40 batí Yu di kabai 50-80
- Kabritu 70-90 batí
Respirashon normal den sosiegu pa minüt
- Kachó 10-30 bes
- Pushi 20-40 bes
- Buriku 12-44 bes (promedio 20) yu di buriku 28
- Kabai 8-16 bes. Yu di kabai 24-30
- Kabritu 12-15 bes
Temperatura normal den grado Celsius
- Kachó 38-39
- Pushi 38,5-39
- Buriku 36,2-37.8 Yu di Buriku 37,6
- Kabai 37,5-38 máksimo di 41 durante ehersisio. Yu di kabai 37,5-38,5
- Kabritu 38,5- 39,5
©Rescueracao, translation Denice Bezemer.
Like us @ Facebook


text:
A HAÑA BOTO PÈRDÍ KU HÓBENNAN
Riba djadumingu 29 di ougùstùs, alrededor di 10 or di anochi, sentral di polis a risibí notifikashon ku tres hóben a Sali riba un botofor di den oranan di atardi i ainda no a regresá. Mesora KPCN, den kolaborashon ku Wardakosta, a start un búskeda pa e boto Elisha ku riba dje tres hóben. Alrededor di 11.30 or di anochi a topa e boto ku e hóbennan sano i salvo i a tresenan waf di piskadó na Kaya J.N.E. Craane.
KIEBRO NA KAYA SATURNUS
Deskonosínan a drenta un kas situá na Kaya Saturnusvia di un bentana ku tabata habrí riba un skref, i a bai ku entre otro un Ipad Pro, un pen pa Ipad i sènkèsh. Ta investigando e kaso.
OUTO TA DAL DEN KASHI DI KORIENTE
Den oranan trempan di mainta, alrededor di 5.50 or, riba djadumingu 29 di ougùstùs, un aksidente a tumalugá riba Kaya Internashonal na altura di aeropuerto. Pa motibu ainda deskonosí un outo a kore dal den un kashi di koriente. Ambulans a transportá un di e tres okupantenan pa hospital pa tratamentu médiko. A hasi un ‘blaastest’ ku e shofùridetené pa manehá bou di influensia. A bai kuné warda pa hasi un análisis di rosea. A base di resultado di esaki ela haña un prosèsferbal pa manehá bou di influensia.
AKSIDENTE KU SKUTER
den oranan di anochi riba djasabra 28 di ougùstùs un aksidente ku un skuter a tuma lugá riba Bulevar Gobernador Nicolaas Debrot. Shofùr di e skuter a kai despues ku probablemente ela primi su brek diripiente. Personal di ambulans a trata e shofùr na e sitio mes i e no mester a bai hospital.
CHOKE FRONTAL RIBA KAYA KORONA
Riba djabièrnè 27 di ougùstùs un aksidente entre dos outo a tuma lugá. Outo1 tabata koriendo den direkshon sùit riba Kaya Korona i outo 2 tabata koriendo den direkshon nort riba Kaya Korona, na momentu ku diripiente outo 2 a kore bai riba outo 1 i nan a dal frontal. Ambulans a transportáámbosshofùr pa hospital pa tratamentu médiko. A sera Kaya Korona temporalmente for di Kaya Papa Cornes te ku e krusada di Kaya dr. Gregorio Hernandez pa asina CRS i e departamentu di tráfiko por a ehersé nan trabounan. Ambos outo tabatin basta daña material na e parti dilanti.
LADRONISIA FOR DI OUTO
den oranan di mainta riba djabièrnè 27 di ougùstùs a drenta keho di ladronisia di un spil di banda di outo, un tayer i un rim for di un outo ku tabata stashoná na un kas situá na Kaya Alexandrit. Ta investigando e kaso.
ROBO RIBA BULEVAR E.E.G.
Riba djaweps 26 di ougùstùs a drenta keho di robo riba kaya. Dos persona tabata kana alrededor di 9 or di anochi riba Bulevar E.E.G. bayendo den direkshon di Punt Vierkant na momentu ku dos persona riba un skuter tabata biniendo den nan direkshon i seguidamente un di e personanan a saka man ranka tas di lomba di un di e peatonnan i a sigui kore bai. E tas tabatin komo kontenido entre otro vários joya di marka Buddha to Buddha i Beush, dos brel di solo di marka Rayban, un oloshi di marka Hiddenhills, un ‘headphone’di marka Beats isènkèsh. E kaso ta bou di investigashon.


text:
Abo sa bisa “awor cu mi ta wak bek, mi ta agradecido pa locual a sosode?” Abo sa sinti cu na e momento bo no por ni imagina un motibo, mucho menos reconoce e bon di e situacion? Durante un experencia y teniendo cuenta cu e circunstancia, sin lubida e velocidad di un pensamento pa otro, abo tambe sa permiti pa bida dicidi con bo ta sinti? Dicon nos no por ta agradecido pa locual a sosode na e momento cu e sosode? E ta simpel: nos no ta compronde.
Ideal ta ora un persona articula e motibo di un problema, e acompaña su analisis cu posibel solucionnan. Pero desafortunadamente, mi tampoco no ta compronde. Mi mama sa bisa “Ora cu mi a compronde cu mi no por compronde, mi a compronde” –Betty Werleman. Y esaki ta forma exactamente e estado cu nos mester inhabita pa por ta constantemente agradecido.


text:
KRALENDIJK – Suidadano Boneriano Jeffrey Levenstone ta atvertí ku turismo di kalidat, e direkshon ku ke hiba Boneiru su turismo, por bai hasi bida di e Boneriano karu, difísil i kasi imposibel. Ta di vital importansha pa definí di forma kla, kiko nos mester kompronde bou di turismo di Klase i habri dialogo ku pueblo tokante di e deseo of vishon aki sin lubidá di analisá kiko e posibel kónsekuensianan di esaki, lo ta pa e suidadano.
Ultimo tempu nos ta tende atrobe ku Boneiru mester bai direkshón di turismo di klase of turismo di kalidat. Aparentemente e pandemia di Corona-virus lo mester ta e momento ídeal pa drai e yabi i drenta kaya di turismo di klase of turismo di kalidat. E motibu dikon mi ta menshona tur dos, esta klase i kalidat ta pasobra te na e momentunan aki e asuntu aki a keda na un gritu ku no a wordu substansia.
Na mi manera di mira kos, gobiernu ta representa i ta traha na bienestar di su pueblo. Esaki ta ensera ku ora ku gobiernu bini ku un pensamentu ku ta ensera direkshón di su pueblo, e gobiernu ei tin e obligashon moral di informa su pueblo debídamente i skucha e reakshon ku pueblo ta duna su gobiernu. Ora ta trata e fenómeno di turismo di klase of turismo di kalidat, mester kuminsa na defini eksaktamente kiko bo ke men. Bo ke men turista ku tin un grado haltu di edukashon i ku ta trese adelanto sin ku esaki ta kibra norma, balornan i/of imagen di e isla?, of bo ke men turismo di hende ku plaka? Ta dos kos diferente, no ta e mesun kos.
Kon bo ta instituí un sistema ku ta pone ku hendenan ekonómikamente fuerte so ta bini bo isla? Tur país of isla na mundo ku a skohe pa un of otro forma di turismo di klase a realisa esaki dor di adaptashon di lei. No tin otro manera.
Un ehempel; si na Boneiru bo ta paga $10 pa un tag ku ta duna derecho pa usa nos laman, esaki lo mester bira $1000,- E meta tras di e adaptashon nan aki ta pa hasi e fasilidatnan asina karu ku ta turistanan ekonómikamente fuerte so por paga esakinan. Esaki ta loke ku Boneiru no a skohe na januari 2011 na momento ku mester a skohe entre doller merikano i euro pa ta nos moneda. E argumento kontra euro tabata ku Boneiru lo a hasi su mes demasiado karu pa e suidadano i e bishitante.
Ta importante pa ilustra ku tur e isla of paisnan aki , ku a hasi tal eskoho, a hasi bida di nan suidadanonan imposibel. Esaki ta un konsekuensha logiko si nos tene na kuenta ku e suidadano tambe ta hasi uso di e fasilidatnan aki.
Rondo di nos tin ehempelnan kla di e fenómeno aki. No mester bai masha leu. Hopi biaha nos ta papia ku ferfor riba e islanan aki. Sin embargo nos ta ignora e echo ku riba e islanan aki, habitantenan mester tene dos trabou pa por logra un kalidat di bida mas of menos akseptabel pa mi no bisa ku nan ta sobrebibiendo. Di dia pa dia.
Finalmente mi ke laga bon kla ku ami no ta ni kontra ni na fabor di e pensamentu aki. Lo ke si mi ta kere ta importante pa pueblo den su totalidat ta partisipe den e kambio di vishon aki. Al fin i al kabo, ta pueblo ta esun ku mester biba ku e konsekuensianan di esaki. Bon of malu.